Kurs i obuka - Kako da smanjite troškove održavanja\nKako da smanjite troškove održavanja\nKako da smanjite troškove održavanja - Audio verzija\nRukovodioci tehničke službe, inženjeri i tehničari angažovani u određenim kompanijama navedeni su kao ciljna grupa za seminar - kako da smanjite troškove održavanja. Ova obuka biće izuzetno korisna i za menadžere, kao i za zaposlene u službi nabavke, a svakako se preporučuje da se sa temama koje ona obuhvata upoznaju sve osobe koje su, posredno ili neposredno uključene u aktivnosti vezane za održavanje mašina i opreme.\nOni koji su zainteresovani za navedeni obrazovni program moraju najpre izvršiti prijavljivanje u nekoj od poslovnica Obrazovnog centra Akademije Oxford, koje se nalaze u više od 20 gradova širom Srbije, preko telefona ili slanjem mejla odgovarajućeg sadržaja na adresu organizatora. Tada je potrebno da navedu svoje lične podatke, preciznije prezime, ime, datum rođenja i broj kontakt telefona, a kada se završi registracija prijavljeni će biti pozvani da dođu na upis. S tim u vezi biće obavešteni da su ovoj proceduri dužni da lično prisustvuju, te da prethodno moraju da pribave određene dokumenta koja će, tokom navedenog postupka predati nadležnom službeniku. Zvanični spisi koji su im potrebni za upis kandidatima će biti na vreme naznačeni, kako bi mogli da ih pribave i adekvatno se pripreme.\nUkoliko navedena edukacija interesuje osobe koje su zaposlene u određenom preduzeću, biće im ponuđena korporativna obuka i kurs - kako da smanjite troškove održavanja, kada će biti u prilici da prate nastavu uživo ili online. U slučaju da odaberu standardni tip časova, moći će da biraju između nekoliko lokacija za njihovo održavanje, tačnije rečeno biće im omogućeno da nastavu pohađaju u savremeno opremljenom prostoru njima najbližeg predstavništva pomenute institucije, da se obučavaju u odgovarajućim prostorijama svoje firme, ali i da rade na bilo kom mestu koje smatraju pogodnim, pod uslovom da je tamo moguće adekvatno sprovesti obrazovni proces. Za bilo koju od navedenih varijanti da se opredele, kandidati će morati da poštuju datum početka seminara, vreme i učestalost održavanja časova koje zajedno budu definisali zvanični reprezent njihove kompanije i koordinator za nastavu u datoj poslovnici organizatora.\nOni koji će predavanja pohađati kao pojedinci jednako mogu da se obučavaju na klasični način, ali će tada na časove morati isključivo da dolaze u najbližu poslovnicu navedene institucije, gde će raditi u jednom podsticajnom okruženju, koristeći sva savremena obrazovna sredstva. Uz to im se nudi i prilika da nastavu prate online, ali u tu svrhu moraju prethodno da na svoje računare instaliraju specijalan namenski softver, bez koga neće moći da se edukuju preko interneta. Taj zadatak je prilično jednostavan i pokazalo se da polaznici mahom uspevaju sve da urade bez ičije pomoći, no organizator svakako za one kojima to ne pođe za rukom obezbeđuje potrebnu tehničku podršku, za koju se kandidati mogu obratiti IT stručnjacima u svakom predstavništvu naznačene obrazovne institucije.\nBilo da žele da se edukuju uživo ili online, za ove polaznike može da se organizuje individualni kurs i obuka - kako da smanjite troškove održavanja, kada će biti u prilici da nastavu prate nezavisno od ostalih, te da tako uživaju u punoj pažnji i posvećenosti nadležnog stručnjaka. Budući da se ovaj seminar odvija prema principu „jedan na jedan“, profesor će precizno sagledati predznanje, mogućnosti i veštine prijavljenog, te će na osnovu toga utvrditi složenost zadataka koje pred njega postavlja, tempo kojim će mu prezentovati određene informacije i, uopšteno govoreći način na koji će ga podučavati. Tako će mu omogućiti da u potpunosti pronikne u datu problematiku, stekne odgovarajuća znanja i ostvari zacrtane ciljeve kursa. Kandidat će, naravno biti slobodan da predavaču postavlja pitanja, ali i da se saglašava sa iznetim činjenicama ili da ih osporava, čime će takođe nedvosmisleno pokazivati koliko je napredovao u ovom obrazovnom procesu. Imajući u vidu činjenicu da je tokom opisanog tipa edukacije sve praktično usmereno na konkretnog polaznika, biće mu dozvoljeno i da napravi raspored po kome će se raditi, to jest da odredi kojim danima i koliko često će se održavati predavanja i kog datuma će tačno početi da se sprovodi pomenuti rpogram. Taj plan će moći zvanično da se primenjuje samo ako ga u potpunosti odobre ovlašćeni profesor i koordinator za nastavu u datom predstavništvu organizatora, a čak i u slučaju da ga je potrebno u izvesnom smislu menjati, uzeće se u obzir želje i potrebe dotičnog polaznika.\nPrijavljenima je omogućeno i da časovima prisustvuju zajedno sa još jednim kolegom, to jest da pohađaju poluindividualnu nastavu. U pitanju je osnovni oblik grupne edukacije, gde oba polaznika ravnopravno učestvuju u obrazovnom procesu i zajednički usvajaju nova znanja i veštine. Vrlo je bitno da su polaznici spremni da međusobno komuniciraju, razmenjuju ideje, mišljenja i iskustva, jer i takva interakcija značajno doprinosi proširivanju kompetencija. Na taj način oni će učiti da budu tolerantni, a imaće i više motiva da se usavršavaju i postaju sve bolji i umešniji. Uz to će im biti omogućeno da se jedno sa drugim dogovore i iznesu svoje predloge vezane za vreme početka nastave, termine i ritam održavanja časova, a da zatim, zajedno sa svojim profesorom i zvaničnim reprezentom institucije organizatora utvrde konačnu verziju rasporeda koja bi trebalo svima da bude po volji.\nOsobe koje najbolje funkcionišu u društvu drugih ljudi biće u prilici da pohađaju grupni seminar - kako da smanjite troškove održavanja, odnosno da se edukuju putem kontinuirane aktivnosti i interakcije sa ostalim kandidatima. Ako se za ovaj pristup ne prijavi odmah dovoljan broj polaznika, moraće da sačekaju izvesno vreme dok se grupa ne oformi. Sa manjim brojem ljudi nema nikakvog smisla organizovati grupnu nastavu, ali takođe grupa ne može da funkcioniše ni ako obuhvata previše njih. Stoga je njena veličina limitirana na osam članova, koji imaju ista prava i obaveze i moraju u svakom smislu biti izjednačeni. Kako se pretpostavlja da bi svakom od njih odgovarao drugačiji raspored po kome će se održavati nastava, nikome neće biti omogućeno da u vezi sa tim iznosi neke svoje zahteve. Vreme početka programa, termine i učestalost održavanja predavanja odrediće ovlašćeni koordinator u konkretnoj poslovnici organizatora, a polaznici će, uz manje ili veće ustupke morati da mu se prilagode i poštuju ga sve dok traje edukacija.\nČime se bavi obuka i kurs - kako da smanjite troškove održavanja?\nVeličina, kapacitet, broj zaposlenih ili drugi parametri preduzeća utiču na izbor koncepcije i modela održavanja tehničkih sistema, mašina i opreme, ali je u svakom slučaju perfektno održavanje neophodno da bi se ispunili zahtevi kupaca na tržištu i da bi proizvodnja bila profitabilna. Kada startuje kurs i obuka - kako da smanjite troškove održavanja polaznicima će biti napomenuto da se primenom odgovarajućeg koncepta na ovom planu povećava produktivnost i do 50 odsto, smanjuje se vreme zastoja, troškovi održavanja, nivo zaliha proizvoda i rezernih delova, a povećava kvalitet proizvoda. Predavači će istaći da održavanje utiče na troškove u oblastima kvaliteta, garancije, energije, te da je njegova osnovna uloga obezbeđivanje visokog nivoa pouzdanosti i široke raspoloživosti tehničkih sistema tokom njihovog radnog veka. Održavanje može da se opiše i kao skup postupaka i aktivnosti u identifikovanju i ublažavanju procesa degradacije funkcionisanja tehničkog sistema i vraćanja projektovanih funkcija, komponenti ili struktura koje otkazuju u njihovo prvobitno stanje. Kandidati će biti informisani da se aktivnosti održavanja mogu definisati kao preventivne (periodične, planirane, izvedene pre nego što sistem otkaže) ili kao korektivne (popravke, remont ili zamena delova).\nTokom nastave profesori će objasniti i da koncepti i tehnologije održavanja zavise od konstrukcionih svojstava konkretnog sistema, uslova u kojima se održavanje sprovodi, kao i od ekonomskih faktora (kapaciteti, produktivnost, vremensko ograničenje za obavljanje postupaka održavanja). Za svaki poseban slučaj koncepti i tehnologija održavanja mogu da budu organizovani na na više različitih načina u zavisnosti od niza uticajnih činilaca. Prisutnima će biti naznačeno da se sistem održavanja projektuje posebno za svaki pojedinačni poslovni sistem, na principu najpovoljnijeg kompromisa mogućih rešenja za pojedinačne zahteve. Saznaće i da se trenutno u svetu izdvajaju koncepti održavanja prema stanju, prema pouzdanosti, totalno održavanje i održavanje na bazi rizika, dok mnoge kompanije imaju svoje koncepte održavanja, uglavnom preventivnog tipa sa metodologijom koja predviđa primenu instrumentalne dijagnostike, i kojima se daju posebni nazivi da bi se pokazala originalnost pristupa. Koncepti korektivnog održavanja, odnosno intervencije posle otkaza mašina bili su karakteristični za period od početka do sedamdesetih godina prošlog veka, kada su potisnuti efikasnijim i ekonomičnijim modelima.\nSvi koji budu pratili specijalizovani seminar - kako da smanjite troškove održavanja upoznaće se i sa različitim iskustvima u primeni odgovarajućih metoda na ovom planu. Shodno tome će razumeti da se preporučuje donošenje odluka o izboru koncepta na bazi detaljnog izučavanja karakteristika i osobina proizvodnog sistema, to jest poznavanja svih karakteristika pouzdanosti, te stalnog i obimnog uvida u stanje sistema u svakom trenutku, naročito po pitanju uspešnosti izvršavanja projektovanih zadataka.\nNadležni stručnjaci će objasniti da se održavanje prema pouzdanosti zasniva na izučavanju pojava otkaza tehničkih sistema, to jest na teoriji pouzdanosti. Na temelju karakteristika pouzdanosti stalno se tokom rada prognoziraju buduća stanja i predviđaju pojave otkaza u funkciji vremena rada, preko broja radnih sati. Na osnovu proračuna se vrše preventivna održavanja da bi se sprečila pojava iznenadnih otkaza.\nTokom časova biće reči i o totalnom održavanju, koje predstavlja japanski koncept, vezan za pojam totalne kontrole kvaliteta, koji u poslove održavanja uključuje sve zaposlene, naročito operatere mašina, a ne samo timove specijalizovane isključivo za pomenutu delatnost.\nGovoriće se i o održavanju prema rezultatima rada, tačnije o novom konceptu baziranom na kontroli kvaliteta proizvoda u industrijskim pogonima, gde svaki pad kvaliteta proizvoda signalizira potrebu za primenom aktivnosti na održavanju mašina.\nDok traje obuka i kurs - kako da smanjite troškove održavanja, predavači će naznačiti da održavanje prema radu, osim statističkih podataka o kvalitetu proizvoda uzima u obzir i verbalne iskaze radnika i operatera mašinama u neposrednoj proizvodnji, iako konačne odluke o poslovima održavanja donose kvalifikovani stručnjaci.\nTakođe će uputiti prisutne u savremeni koncept održavanja u 21. veku, koje se bazira na riziku. Procena rizika je metoda koja se primenjuje kod modelovanja upravljanja sistemima u vanrednim situacijama, kod bezbednosti na radu, u oblasti osiguranja, bankarstva, zdravstvene zaštite i u drugim delatnostima. Polaznicima će biti pojašnjeno da izračunavanje rizika predstavlja utvrđivanje prihvatljivosti rizika prema ustanovljenim kriterijuma, kao i procenu da li je isplativije po svaku cenu ukloniti rizik ili ga, uz manje troškove samo smanjiti. Kod održavanja tehničkih sistema se optimizuje efekat održavanja sa troškovima sprovođenja neophodnih mera, a osnova za procenu mogućnosti pojave otkaza može da bude mišljenje eksperta ili dijagnostička kontrola, kojom se dobijaju parametri za procenu rizika upotrebom specijalizovanih softvera.\nNa kraju edukacije biće naglašeno da aktivnosti u vezi sa održavanjem mogu da se unaprede organizovanjem obuka za zaposlene rukovaoce mašinama, uvođenjem računarskih espertnih sistema u poslove dijagnostikovanja stanja, automatizacijom poslova održavanja, te nabavkom softvera za upravljanje održavanjem.\nKada i na kom mestu se održava kurs i obuka - kako da smanjite troškove održavanja?\nKandidati koji su na nastavu prijavljeni u statusu fizičkih lica moći će da se edukuju na klasičan način i da na časove, u utvrđeno vreme dolaze u najbližu poslovnicu pomenute institucije. Takođe mogu da prate online seminar - kako da smanjite troškove održavanja, za koji će biti obavezni da se unapred pripreme, odnosno da blagovremeno na svoj kompjuter instaliraju tačno određenu vrstu softvera. Za pomenuti postupak dobiće sva potrebna uputstva i objašnjenja, a u slučaju da to ne uspeju samostalno da obave mogu da bilo kog dana tokom radnog vremena stupi u kontakt sa članovima ekipe tehničke podrške koja funkcioniše u svakoj poslovnici navedene institucije i tako brzo reše svoj problem.\nOvi polaznici takođe mogu da naznače da li žele da rade samostalno u paru ili u grupi, a svako ko se opredeli za individualnu nastavu biće u mogućnosti da raspored po kome će se raditi maksimalno prilagodi svom načinu života i ustaljenoj rutini. Biće mu dozvoljeno da napomene kog datuma bi želeo da počne sa edukacijom, kao i u kojim terminima i koliko često mu odgovara da ima predavanja. Da bi, međutim zaista mogao da radi prema rasporedu koji je napravio, moraće da dobije za to odobrenje nadležnog profesora i koordinator za nastavu u okviru pomenute obrazovne institucije.\nSvi koji budu tražili da nastavu prate u paru, to jest da se za njih organizuje poluindividualna obuka i kurs - kako da smanjite troškove održavanja isto će moći da se prvo jedno sa drugim, a nakon toga i sa svojim predavačem i ovlašćenim predstavnikom institucije organizatora dogovore oko svih pojedinosti koje su vezane za obrazovni proces. Tako će, dakle zajedno da utvrde termine i ritam održavanja časova, kao i vreme početka kursa koji će svima da odgovaraju.\nOsobe koje, međutim odluče da nastavu prate u grupi neće imati nikakvog uticaja na utvrđivanje rasporeda po kome će se ona odvijati. Moraće, naime da prihvate termine za održavanje časova, tempo rada i datum početka obuke koje bude odredio koordinator za nastavu u konkretnom predstavništvu pomenute institucije. U vezi sa tim niko od kandidata koji se budu obučavali na ovakav način, neće moći da iznosi svoje zahteve niti želje, jer one jednostavno neće moći da budu ostvarene.\nOni koji rade u nekom preduzeću, a žele da isprate naznačenu edukaciju moći će da traže da se za njih sprovede korporativni kurs i obuka - kako da smanjite troškove održavanja. Raspored po kome će se održavati nastava zajedno će napraviti ovlašćeni predstavnik njihove kompanije i koordinator za nastavu u datoj poslovnici organizatora. Ovi polaznici mogu da nastavu prate preko interneta ili, pak da rade na klasičan način, kada će biti u prilici da izaberu mesto za sprovođenje ovakvih časova. Nude im se savremeno opremljene prostorije određene poslovnice organizatora, adekvatni prostor u kompaniji za koju rade, kao i svaka druga lokacija na kojoj za to postoje predviđeni tehnički uslovi.\nNa koji način se sprovodi stručni seminar - kako da smanjite troškove održavanja?\nOsobe koje su na nastavu prijavljene u statusu fizičkih lica mogu da predavanja prate preko interneta ali takođe i da traže da se za njih organizuje klasična obuka i kurs - kako da smanjite troškove održavanja. Ako se opredele za prvu opciju, prethodno će morati da na svoj kompjuter instaliraju specijalni tip softvera, što najverovatnije mogu sami da urade jer postupak nije posebno komplikovan. Svakako, oni koji u tome ne budu bili uspešni ne moraju da se brinu, jer je organizator obezbedio tehničku podršku koju će pružiti informatički stručnjaci u svakoj poslovnici pomenute institucije. Kandidati koji se odluče za klasične časove dolaziće na nastavu u najbližu poslovnicu organizatora i tamo raditi u prijatnoj atmosferi i u prostorijama koje su u potpunosti prilagođene savremenoj nastavi.\nBilo da žele da rade u klasičnim ili u virtuelnim učionicama, pomenuti polaznici mogu predavanja da prate samostalno, to jest da budu jedini koje će ovlašćeni stručnjak podučavati tokom navedenog obrazovnog procesa. Individualna nastava će im omogućiti da napreduju sopstvenom brzinom, budući da neće imati kome da se prilagođavaju za vreme sprovođenja programa. Uz to će biti u prilici da raspored rada u velikoj meri usklade sa svojim potrebama, te da navedu datum početka kursa, vreme i učestalost održavanja časova koji im najviše odgovaraju. Traženi plan delovanja postaće validan tek kada ga odobre nadležni profesor i koordinator za nastavu u određenoj poslovnici organizatora.\nŠirok dijapazon različitih tipova edukacije koji se nude uključuje i mogućnost da kandidati po dvoje pohađaju predavanja, to jest da se sprovede poluindividualni kurs i obuka - kako da smanjite troškove održavanja. Tada je usvajanje znanja i veština znatno olakšano, jer polaznici pomažu jedno drugome, međusobno se podržavaju i upućuju, čime obrazovni rad čine zanimljivijim. Osim toga mogu da zajedno odrede vreme početka nastave, termine i učestalost održavanja časova, ali da bi taj raspored počeo da se koristi mora biti prihvaćen i od strane ovlašćenog predavača i zvaničnog predstavnika organizatora.\nGrupna obuka usmerena je na osobe koje žele da se edukuju u dinamičnoj atmosferi i znanja usvajaju putem međusobne interakcije. U cilju jedinsvenog delovanja, oni moraju da rade u skladu sa rasporedom koji bude napravio koordinator za nastavu u pomenutoj obrazovnoj instituciji. Članovi grupe na to neće moći ni na koji način da utiču, već će morati da se prilagode planu koji bude zvanično saopšten. Ponekad će morati da sačekaju izvesno vreme dok se grupa ne formira, odnosno dok ne bude najmanje četvoro prijavljenih. Takođe, kako bi grupa mogla valjano da funkcioniše, ona može najviše da obuhvata osmoro polaznika.\nOsobama koje rade u nekoj firmi i žele da isprate pomenuti obrazovni program organizator će omogućiti da pohađaju korporativni seminar - kako da smanjite troškove održavanja i da, po sopstvenoj želji nastavu prate preko interneta ili uživo. Oni koji se odluče za klasičnu nastavu moći će da na časove dolaze u najbližu poslovnicu naznačene institucije, ali i da se edukuju u okviru svog preduzeća, kao i na svakoj drugoj lokaciji gde je moguće kvalitetno sprovesti obrazovni proces. Raspored rada ovde će zajedno definisati osoba koja je imenovana od strane firme čiji radnici prate kurs i predstavnik institucije organizatora.\nKoliko je predviđeno da traje obuka i kurs - kako da smanjite troškove održavanja?\nZa kandidate čiji izbor bude grupni kurs i obuka - kako da smanjite troškove održavanja, termine i učestalost održavanja časova određuje jedino koordinator za nastavu u konkretnoj poslovnici organizatora, dok članovi grupe u vezi sa tim ne mogu da iznose svoje zahteve.\nPolaznici koji budu pohađali individualnu ili poluindividualni nastavu isto će imati isti fond časova, ali ne obavezno i raspored koji je identičan pomenutom. Oni će, naime moći da zajedno sa svojim profesorom i zvaničnim predstavnikom organizatora utvrde kada će tačno početi obuka, te kojim danima i koliko često će se održavati predavanja, kako bi raspored maksimalno uskladili sa svojim potrebama.\nKada je u pitanju korporativni seminar - kako da smanjite troškove održavanja, predviđen je isti broj časova, no tada termine i učestalost sprovođenja predavanja zajedno određuju koordinator za nastavu u instituciji organizatora i ovlašćeni predstavnik firme koja radnike upućuje na edukaciju, te on može biti značajno drugačiji od navedenog.\nSpisak gradova za kurs i obuku "Kako da smanjite troškove održavanja"


Lideri Demokratskog fronta pisali Sergeju Lavrovu\nPred sudom u Podgorici\nLideri Demokratskog fronta Milan Knežević i Andrija Mandić poslali su pismo ministru spoljnih poslova Rusije Sergeju Lavrovu preko ruske ambasade u Podgorici, u kome su zatražili pomoć i obavijestili ga da je u slučaju državni udar sada pomenut kao umiješana osoba i predsjednik Čečenije Ramzan Kadirov, piše Izvestia.ru navodeći da su imali uvid u to pismo, a prenose Vijesti.me.\nKadirova je pomenuo svjedok saradnik Saša Sinđelić koji je kazao da je preko njega trebalo da se da "ogroman novac nekom muftiji" kako bi neka muslimanska stranka formirala Vladu sa Demokratskim frontom.\nTokom suđenja su lideri DF više puta ponovili da specijalni državni tužilac Milivoje Katnić tvrdi da je zvanična Rusija umiješana u čitav slučaj, a on je reagovao i kazao da to nije tačno, već da je govorio o ruskim nacionalistima. DF ga je podsjetio da je pominjao i specijalce GRU, kao i pasoše Eduarda Šišmakova koje je morao dobiti preko ruskih službi.\nOptužnicom Specijalnog tužilaštva Crne Gore obuhvaćeni su dvojica ruskih državljana, Eduard Šišmakov i Vladimir Popov, kao i lideri Fronta Andrija Mandić i Milan Knežević, vozač DF Mihailo Čađenović i osam srpskih državljana


Nemački Haiks preuzima radnike Geoksa › Made-in-Germany.rs\nNemački Haiks preuzima radnike Geoksa\nNemačka kompanija Haiks (HAIX-Schuhe Produktions- und Vertriebs GmbH) koja proizvodi HTZ opremu u fabrici u Vranju, potpisala je juče sa Vladom Srbije Memorandum o saradnji i najavila otvaranje više od 600 novih radnih mesta, prenosi agencija Beta.\nHaiks u Vranju proizvodi obuću namenjenu vojsci, policiji i vatrogascima, a trenutno u njoj radi 88 radnika zajedno sa menadžmentom, od čega su 82 žene i 6 muškaraca. Od ukupnog broja, čak 85 njih ranije je bilo zaposleno u fabrici italijanske kompanije Geoks, koja je u avgustu prošle godine napustila Vranje.\nMemorandum o nastavku nemačke investicije potpisali su ministarka privrede Andjelka Atanasković i finansijski direktor Haiksa Markus Lins, a fabriku je tom prilikom posetio i predsednik Srbije Aleksandar Vučić koji je istakao da je više od trećine radnika Geoksa dobilo posao i da će do kraja godine skoro svi imati novo zaposlenje.\nKompanija Haiks je osnovana 1948. godine u bavarskom gradu Majnburgu, a u našem regionu fabriku ima samo u Hrvatskoj, gde zapošljava oko 1.300 ljudi. U fabrici u Vranju Haiks izrađuje specijalnu namensku obuću, trenutno proizvodi 250 pari cipela na dan, a u planu je da proizvodnju poveća na 3.000 pari obuće dnevno.\nOd MiG na 15/03/2022 / AKTUELNO / Ostavite komentar\nNemačka i švajcarska podrška upravljanju migracijama u Srbiji\nNemačka menja vojnu flotu avionima F-35


Miletić: Ovo je četvrti derbi na kom nismo primili gol VIDEO\nIzvor: B92, 10.Jun.2020, 23:32\nNemanja Miletić, defanzivni fudbaler Partizana, sumirao je utiske posle plasmana u finale Kupa Srbije.\nFudbaleri Partizana su golom Bibrasa Natha pobedili Crvenu zvezdu sa 1:0 u polufinalu kupa i idu na megdan Vojvodini.\nPre komentara o utakmici, Nemanja Miletić je svojoj majci poželeo srećan rođendan.\n"Kao što vidite mojoj mami je rođendan i želim da joj čestitam rođendan i >> Pročitaj celu vest na sajtu B92 << da pozdravim kraljicu koja je uradila sve za mene u životu", istakao je Nemanja Miletić.\nO utiscima posle derbija i osećaju posle pobede i plasmana u finale, Miletić je bio kratak:\n"Osećam se izvandredno. Ovo je četvrti derbi u kom nismo primili gol. Ponosan sam na ove momke, mislim da su pokazali kako se bori za klub. Ne znam šta da kažem za navijače ove divne, hvala im od srca. Ne znam šta bih mogao da kažem osim hvala svima koji su bili na stadionu", iskren je bio Miletić.


Početna » putevi srbije\nPutevi Srbije: Zatvorena vozna saobraćajna traka na ulazu u tunel Lipak\nSaobraćaj na ulazu u tunel „Lipak“ na obilaznici oko Beograda u smeru ka Dobanovcima, odvija se preticajnom trakom zbog oštećenja šahte, saopštilo je večeras preduzeće Putevi Srbije.\nPutevi Srbije: Tunel Brđani na auto-putu ka Preljini propustio vozila\nTunel Brđani, na auto-putu „Miloš Veliki“ u smeru ka Preljini, otvoren je za saobraćaj kako bi se propustio određeni broj vozila, saopštili su danas popodne Putevi Srbije.\nUsporen saobraćaj kod Čačka\nNa kružnom toku Preljina i kroz centar Čačka saobraćaj je usporen, a kolone vozila su sve do naplatne stanice Preljina, što onemogućava normalan protok vozila kroz naplatnu stanicu i izlazak sa autoputa Miloš Veliki, saopštili su „Putevi Srbije“.\nPutevi Srbije apeluju na oprez pri vožnji zbog sutrašnjih snežnih padavina\nJP „Putevi Srbije“ apelovalo je na vozače da sutra budu posebno oprezni i da prilagode brzinu kretanja uslovima na putu, jer se, prema prognozi Republičkog hidrometeorološkog zavoda, u ponedeljak, 15. marta tokom dana očekuje naglo povećanje visine snežnog pokrivača.\nUhapšen radnik Puteva Srbije zbog primanja mita\nPolicija je uhapsila radnika Puteva Srbije D.Lj. (1966) iz Beograda koji je osumnjičen da je primao mito, saopštilo je danas Ministarstvo unutrašnjih poslova Srbije.\nMinistar građevinarstva, saobraćaja i infrastrukture Tomislav Momirović rekao je u ovoj godini izvesno neće biti povećavane cene putarina, ali da gubitke javnog preduzeća Putevi Srbije ne mogu da plaćaju građani i privreda, objavio je portal Biznis.rs.\nKamioni čekaju do pet sati na granici\nNa graničnom prelazu Batrovci, na izlazu iz Srbije, prema podacima Uprave granične policije od 13:30, zadržavanje za teretna motorna vozila je 300 minuta, dok kamioni i šleperi na Kelebiji i kod Šida na izlazak iz Srbije čekaju četiri sata, saopštili su Putevi Srbije.\nPiše: M. N. Stevanović 14. 12. 2020.\nMinistarstvo za saobraćaj nema nikakve nadležnosti da stopira ili da nalaže sprovođenje javnih nabavki Puteva Srbije, ocenila je danas Transparentnost Srbija (TS).\nNova ekonomija: Putevi Srbije za dve godine nepravilno potrošili pola milijarde evra\nJavno preduzeće Putevi Srbije je gotovo pola milijarde evra u toku 2018. i 2019. godine potrošilo sa greškama i nepravilnostima u primeni ili uopšte preskačući Zakon o javnim nabavkama, piše „Nova ekonomija“.\nNovoizgrađeni most preko reke Ljuboviđe na državnom putu Gračanica-Ljubovija, srušen u poplavama juna ove godine, pušten je danas u saobraćaj, saopštilo je javno preduzeće „Putevi Srbije“.\nZa najkasnije 18 meseci trebalo bi da budu završeni radovi na deonici od 24,3 kilometra puta Zaječar – Knjaževac koji se finansiraju sredstavima Evropske banke za obnovu i razvoj (EBRD), rečeno je Beti.


Muškarci mogu kupiti donji veš koji hladi tokom ljeta - CdM\nModa Kad je vruće\nMuškarci mogu kupiti donji veš koji hladi tokom ljeta\nOd raznih sprejeva do balzama, pripadnice ljepšeg pola imaju nekoliko trikova u rukavima kada je riječ o rashlađivanju tokom vrelih ljetnjih dana. Međutim, sada su u online prodaji i muške gaćice koje hlade genitalnu regiju.\nBrend pod nazivom Snowballs Underwear prodaje ovu neobičnu vrstu veša koja dolazi s dva plastificirana paketića leda, koji su nazvani SnowWedges, koji se stave u posebnu pregradu na gaćicama kako bi hladili donji dio tijela. SnowWedges su spremni za upotrebu nakon manje od sat u zamrzivaču.\nS obzirom na to da koštaju 75 dolara, može se reći da ovo i nije najjeftinija opcija kada je riječ o muškim gaćicama koje možete kupiti online. Međutim, za ovu cijenu kupci dobijaju dva para pamučnih bokserica i tri umetka za zamrzavanje, piše Sun.\nUtisci kupaca na Amazonu, platformi na kojoj se prodaje ovaj proizvod, su različiti. Dok jedni hvale inovativnost ovog proizvoda, drugi, pak, naglašavaju kako će se led istopiti za vrlo kratko vrijeme i kako dobijate isti efekt kao da držite hladan napitak među nogama.\nZnači mogu da ladim …., ono baš bukvalno?!


Žreb odbojkaša 16. januara u Briselu, odbojkašica 23. januara u Istanbulu\nIzvor: Radio 021, 09.Dec.2018, 09:45 (ažurirano 02.Apr.2020.)\nŽreb za Evropsko prvenstvo 2019. u konkurenciji odbojkaša održaće se 16. januara u Briselu, a žreb za EP 2019. u konkurenciji odbojkašica 23. januara u Istanbulu.\nEP 2019. u konkurenciji odbojkaša odigraće se od 12. do 29. septembra u Sloveniji, Belgiji, Holandiji i Francuskoj. Odbojkaši će utakmice igrati u A grupi u Monpeljeu, Nantu i Parizu, u Francuskoj, u B grupi u Briselu i Antverpenu, u Belgiji, u C grupi u Ljubljani, u Sloveniji, i u D grupi u Roterdamu, >> Pročitaj celu vest na sajtu Radio 021 << Amsterdamu i Apeldornu, u Holandiji.\nNa prvenstvu će igrati 24 reprezentacije podeljene u četiri grupe, a direktan plasman izborili su, pored Francuske, Belgije, Slovenije i Holandije, organizatora, Srbija, Rusija, Nemačka, Italija, Bugarska, Češka, Poljska i Turska. Preostalih 12 selekcija biće poznato 9. januara, kada su na programu utakmice poslednjeg, 6. kola kvalifikacija.\nEP 2019. u konkurenciji odbojkašica odigraće se od 23. avgusta do 8. septembra u Turskoj, Poljskoj, Mađarskoj i Češkoj. Odbojkašice će utakmice u A grupi odigrati u Ankari u Turskoj, u B grupi u Poljskoj (mesta će naknadno biti određena), u C grupi u Budimpešti u Mađarskoj i u D grupi u Bratislavi u Slovačkoj.


Lukač: Mektić dobio zadatak od mentora iz Sarajeva da priča neistine o RS\n14. mar 2018 1266\nDragan Mektić, ministar bezbjednosti BiH, dobio je zadatak od mentora iz Sarajeva da drži tenzije na RS, poručio je Dragan Lukač, ministar unutrašnjih poslova RS.\nReagujući na izjave za Mektića, objavljene na Rojtersu, a koji je ustvrdio da RS podržava paravojne formacije, Lukač je izjavio da je riječ o neistini.\n"Pozivam ga neka imenom i prezimenom kaže ko vodi i pravi takve strukture i sa kojim ciljem. Od 'Noćnih vukova', sa kojim se upravo on slikao, sada pravi paravojnu organizaciju koja treba da u RS naruši bezbjednost. To su potpune neistine", rekao je Lukač.\nMektića je pozvao da kaže ko su ti mladi Srbi koje neko navodno odvodi u Rusiju na obuku.\n"Neka kaže čija su to djeca, ko su njihovi roditelji, ko ih odvodi na obuku i sa kojim ciljem", kazao je Lukač.\nNaglasio je da Mektić iznosi neistine sa ciljem destabilizacije RS i držanja RS i srpskog naroda u tamnom vilajetu, a sve za interese Sarajeva, odnosno svih neprijatelja RS.\n"On istovremeno ne priča ništa o tome šta se dešava u Sarajevu po pitanju kriminala, paradžemata, pravih paravojnih organizacija koje djeluju u FBiH. Ne priča o tome ko je regrutovao i odveo u Siriju više od 300 džihad-ratnika, ko ih sada dočekuje kada se vraćaju, ko im omogućava da dobijaju mizerne kazne, te dalje šire svoju organizaciju u FBiH", naveo je Lukač.\nMektića je pozvao da argumente iznese uz imena i prezimena.\n"Nije težina kada neko iz Sarajeva izađe i o RS priča na ovakav, najgori način. Težina je kada jedan ministar koji dolazi iz srpskog naroda pokušava da svaki dan drži tenziju, da se u RS prave paravojne i paraobavještajne agencije sa ciljem rasturanja BiH", naveo je Lukač.\nIstakao je da se sve ovo radi sa ciljem da se destabilizuje RS, te da to Mektić veoma dobro zna, ali, kako je rekao, mora da sluša svoje mentore u Sarajevu, i pravi ogromnu štetu srpskom narodu i RS.\nMektić je ustvrdio i da nabavka naoružanja za potrebe MUP-a RS može dovesti do nepotrebnog gomilanja oružja, a Lukač kaže da je MUP nabavio oružje u skladu sa zakonom, odnosno legalno.\n"Mi imamo pravo na to oružje, na kratko i dugo naoružanje. To je u cilju borbe protiv terorizma. Biće pohranjeno u stanicama policije, u slučaju potrebe, da policija ima na raspolaganju oružje sa kojim može da se brani", kazao je Lukač za "Nezavisne".


„Đaci vas mole, usporite pored škole” najuspešnija dečja akcija - Studio B\n„Đaci vas mole, usporite pored škole” najuspešnija dečja akcija\n„Đaci vas mole, usporite pored škole” najuspešnija dečja akcija Beoinfo\nBeogradBeograd Pocetna 12. 10. 2017. 12:39:25\nSvečanim uručenjem nastavnih sredstava direktorima 26 škola, gradski menadžer Goran Vesić, ministar prosvete Mladen Šarčević i direktor JKP „Parking servis” Andija Čupković su u OŠ „Vuk Karadžić” označili početak 11. ciklusa akcije „Đaci vas mole, usporite pored škole”. Za 11 godina, 140.000 dece prošlo kroz ovu akciju, istakao je Vesić.\n– Mi ćemo podeliti ukupno 42 nastavna sredstva za 26 škola, a među njima su interaktivne table, projektori, računari, razglasi i drugo. Podsetiću da smo pre dve godine, na predlog Andrije Čupkovića, dogovorili da ispred svake škole obeležimo jedno parking mesto koje su oslikali đaci škole, i sav prihod koji se tokom godine ostvari namenjen je toj školi. Pri kraju svake godine, u dogovoru sa školom, mi kupimo ono što je potrebno i danas je dan kada to predajemo direktorima 26 beogradskih škola – kazao je Vesić.\nGradski menadžer je istakao da je akcija „Đaci vas mole, usporite pored škole” najuspešnija akcija kada su u pitanju deca. – Pored Beograda ona se organizuje i u drugim gradovima u Srbiji. Veoma je važno da deca na vreme uče osnove bezbednosti u saobraćaju jer na taj način smanjujemo saobraćajne nezgode u kojima učestvuju deca i taj broj je iz godine u godinu sve manji. Deca su najranjiviji deo populacije i zajedničkim radom Grada Beograda, Ministarstva prosvete i Ministarstva unutrašnjih poslova dajemo veliki doprinos njihovoj bezbednosti. Radimo takođe i na stvaranju zona usporenog saobraćaja ispred svih škola, one su uglavnom formirane i u njima se ne sme voziti brže od 30 kilometara na sat. Postavićemo i „treptače”, koji će vozačima davati znak da moraju da uspore u zoni škole – naglasio je gradski menadžer.\nMinistar prosvete Mladen Šarčević pohvalio je akciju i zahvalio inicijatorima i svim učesnicima na promociji bezbednosti dece u saobraćaju. – Ovo je dobar primer kako spojiti lepo i korisno jer se istovremeno obučavaju deca da budu bezbednija u saobraćaju, a i škole dobijaju potrebna sredstva u okviru jedne lepe akcije koja je u interesu celog društva – istakao je ministar Šarčević.\nOva akcija ušla je u drugu dekadu tradicionalnim predavanjem o ponašanju dece u saobraćaju. Predstavnici Saobraćajne policije i „Parking servisa” objasnili su deci kako se pravilno prelazi ulica, koristi semafor i tumače saobraćajni znaci. Prvaci su se na svečanosti družili sa maskotom akcije i pevali poznate pesme „Samo sporo kad ste pored škole” i „Čuvajte nam đake”, koje su izveli Leontina Vukomanović i deca Hora „Čarolija”.\nDirektorima škola ovom prilikom uručeno je 13 interaktivnih tabli, 17 projektora, četiri računara, četiri razglasa, dva video-bima i dva multifunkcionalna štampača, a svaki prvak je dobio brošuru „Bezbedno do škole” i svetloodbojni prsluk, sa kojim će na putu od kuće do škole biti uočljiviji, a time i bezbedniji.


Mega nije ispustila pobedu u Laktašima – Sport ONLINE\n12/11/2016 Radio Sport ABA liga, Košarka 0\nMeđutim, kao i na mečevima protiv Crvene zvezde, odnosno podgoričke Budućnosti, „igosi“ su položili oružje u samom finišu dvoboja.\nOvog puta ključni akter trijumfa gostiju iz Sremske Mitrovice bio je Ognjen Jaramaz i sa dve vezane trojke „prelomio“ utakmicu omogućivši Megi prvu gostujuću pobedu u ovoj sezoni regionalnog takmičenja.\nMega je u najvećem delu utakmice i vodila (imala i „+12“) i ponovo je igrala neizvesnu završnicu.\nKapiten Aleksandrovčana Vuk Radivojević bio je najefikasniji sa 18 koševa, Džejms Robinson je upisao 12 poena, ali mu je u odlučujućim momentima zadrhtala ruka, Robert Rikić je uknjižio 10 i to su jedini „dvocifreni“ domaći košarkaši na večerašnjoj utakmici.\nNa drugoj strani, kod izabranika Dejana Milojevića, Rade Zagorac je bio prvi košgeter sa 18 koševa, Jovan Novak je postigao 13, a junak meča Ognjen Jaramaz „samo“ devet pogodaka, ali onda kad je bilo najpotrebnije…


ONI SU NAJVEĆI SAMOŽIVCI HOROSKOPA: Gaze preko svih radi spostvenog dobra - Paparazzo\nHomeHoroskopONI SU NAJVEĆI SAMOŽIVCI HOROSKOPA: Gaze preko svih radi spostvenog dobra\nHoroskop 14/01/2022 no comment\nSigurno ste se sreli sa ljudima koji svoje potrebe stavljaju iznad tuđih i imaju visok nivo samoživosti, toliko da im ne smeta da povrede druge samo da bi zadovoljili svoje zahteve. Ako je odgovor da, postoje šanse da imate posla sa narcisom. Dok većina nas s vremena na vreme pokazuje narcisoidno ponašanje, ako se ovo ponašanje često ponavlja, postoje šanse da potpadamo pod kategoriju narcisa. Prema astrologiji, Lav, Ribe i Škorpija smatraju se najvećim samoživcima Zodijaka, prenosi Zadovoljna.rs.\nIako su Lavovi izuzetno brižan horoskopski znak, neki Lavovi ponekad mogu postati narcisi. Ovo može biti rezultat zastrašivanja sa kojim se mogu suočiti ili određene vrste pritiska koji može pokušati da ugrozi njihovo samopoštovanje.\nMeđutim, to nije osobina ličnosti koja je ugrađena u njih, već uglavnom reakcija na akciju.\nPostoje faze u kojima Ribe mogu pokazati narcisoidno ponašanje. One mogu postati nepristojne i na kraju dati sebi prioritet u odnosu na druge. Međutim, veoma je retko da to shvate, ali kada to urade, postaraju se da nikada više ne uđu na tu teritoriju.\nŠkorpija je najveći oportunista kojeg ćete ikada videti. Zbog toga ponekad mogu postati narcisoidni samo da bi postigli svoje ciljeve. Mogu postojati trenuci kada su sve što je važno u životu Škorpije oni sami, a bilo šta drugo za njih može izgledati kao gubljenje vremena. Izbegavaju da nose etiketu narcisa, ali to je obično ne tako dominantna crta ličnosti Škorpiona.\nNakon navoda njenog muža o RAZVODU OGLASILA SE ZVEZDA GRANDA


Izbeglice su lica koja su bila prinuđena da napuste sopstvenu zemlju, dok su interno raseljena lica oni koji nisu napustili područje sopstvene zemlje. Izbeglice uživaju zaštitu koju im pre svega pruža izbegličko pravo, kao i mandatVisokog komesara Ujedinjenih nacija za izbeglice (UNHCR). Ukoliko se nalaze u zemlji zahvaćenoj oružanim sukobom, izbeglice su zaštićene i međunarodnim humanitarnim pravom. Pored generalne zaštite koju civilima pruža MPH, izbeglice posebno štite i četvrta Ženevska konvencija i Protokol I. Ova dodatna zaštita ističe ugroženost izbeglica kao tuđinaca u rukama strane u sukobu, a u odsustvu zaštite njihove matične države.\nInterno raseljena lica štiti obimna pravna regulativa, a pre svega nacionalno pravo, pravo ljudskih prava, kao i međunarodno humanitarno pravo (ukoliko se takva lica nalaze u zemlji zahvaćenoj oružanim sukobom). Ako se interno raseljena lica nadu u zemlji zahvaćenoj oružanim sukobom, onda se ona smatraju civilima (pod uslovom da ne učestvuju aktivno u neprijateljstvima), koji, kao takvi, uživaju punu zaštitu na koju civilno stanovništvo ima pravo. Ukoliko se poštuju, ove odredbe igraju važnu ulogu u sprečavanju iseljavanja, do koga često dolazi upravo usled kršenja ovih odredbi. Osim toga, medunarodno humanitarno pravo izričito zabranjuje svaki pokušaj prisiljavanja civila da napuste svoja ognjišta, osim u slučajevima kada to nalažu razlozi njihove bezbednosti ili neizbežni vojni razlozi. Ako ipak dode do njihovog raseljavanja, interno raseljena lica uživaju zaštitu od posledica neprijateljstava koju im pružaju gorenavedena opšta pravila zaštite civila i humanitarne pomoći. Ukoliko se poštuju, te opšte odredbe, kojima medunarodno humanitarno pravo štiti civile, mogu da spreče iseljavanje. Ako u tome ne uspeju, onda bar nude zaštitu u vreme tra-janja raseljenja. Ovde treba posebno istaći odredbe kojima se zabranjuje sledeće:\n• napadi na civile i civilne objekte, kao i neselektivno sprovodenje neprijateljskih akata;\n• izgladivanje civilnog stanovništva i uništavanje dobara neophodnih za njihovo preživljavanje;\n• njihovo kolektivno kažnjavanje koje često poprima oblik uništavanja stambenih objekata.\nUz ove, postoje i odredbe koje stranama u sukobu nalažu da dozvole pošiljkama humanitarne pomoći da stignu do ugroženog civilnog stanovništva.\nU skladu sa članom 1 Konvencije UN iz 1951. godine, koja definiše status izbeglice, ovaj pojam se primenjuje na bilo koje lice koje se nalazi izvan zemlje čiji je državljanin, zbog osnovanog straha od progona zasnovanog na pripadnosti određenoj rasi, veroispovesti, nacionalnosti, društvenoj grupi ili zbog političkog mišljenja, a kome je, iz navedenog straha, nemoguće da koristi, ili ne želi da koristi, zaštitu te zemlje; odnosno, na lice bez državljanstva, koje se, iz navedenih razloga, nalazi izvan zemlje svog ranijeg redovnog boravka, a ne može, ili iz straha ne želi, da se vrati u tu zemlju.\nKonvencija Organizacije afričkog jedinstva o problemima izbeglica u Africi iz 1969. godine i Kartaginska deklaracija o izbeglicama iz 1984. proširile su navedenu definiciju i na lica koja su izbegla usled događaja koji ozbiljno narušavaju javni red, kao što su oružani sukobi i neredi.


"Odluku o ukidanju poternice Haradinaju MOŽE DONETI SAMO SRBIJA" - Nova Borba\n"Odluku o ukidanju poternice Haradinaju MOŽE DONETI SAMO SRBIJA"\n"U Savetu bezbednosti Ujedinjenih nacija treba pitati sve članice da li je UNMIK to uradio u svoje ime - administracije na KiM ili na osnovu mandata koji ima od strane svih članica Saveta bezbednosti", rekao je Vulin.\nNavodi da je Ramuš Haradinaj za Srbiju ratni zločinac i da to nikada neće prestati da bude.\n"Za nas je Ramuš Haradinaj zločinac i nikada neće prestati da bude zločinac. Do pravde će se jednom doći i mi ćemo učiniti sve da tako i bude", ističe ministar.\nNavodi da je UNMIK narušio svoj ugled kod Srba na Kosovu i Metohiji.\n"Sa ovim potezom UNMIK-a narušen je položaj Srba na KiM jer oni jednog ratnog zločinca tako amnestiraju i pokušavaju da zaštite od pravde", rekao je Vulin.\nUkazuje je da UNMIK prekršio pravilo o statusnoj neutralnosti i dodaje da je jedini način da se ukine poternica taj da je ukine sud koji je poternicu raspisao.\n"Nije UNMIK doneo poternicu već nadležni sud Republike Srbije. UNMIK to ne može i ne sme da radi. Ovim je narušen status, pravilo o statusnoj neutralnosti ono što je ključ njegovog mandata. Treba pitati sve članice Saveta bezbednosti da li su konsultovane i da li je to njihov stav", naveo je ministar.\nGovoreći o vojsci najavljuje da će se nastaviti sa njenom modernizacijom.\n"To govori da će vojska nastaviti da se oprema, predviđena su značajna sredstva za nabavku novih sredstava, ali i remont postojećih", rekao je Vulin.\nNavodi da je najviše sredstava planirano za vazduhoplovstvo, jer je ono najskuplje i najviše je stradalo u NATO agresiji.\n"Želimo da naše nebo bude sigurno i da, kao sve moderne svetske armije, možemo da kontrolišemo vazdušni prostor", rekao je ministar.\nNavodi da će pored povećanja od 10 odsto koje ih očekuje od 1. januara, vojnici dobiti po 10.000 dinara i nove uniforme.\nOsvrćući se na zahtev Ministarstva odbrane Srbije Vladi da se 4. decembar obeležava kao Dan ratnika - praznik posvećen palim i preživelim učesnicima ratova navodi da svaka zemlja ima dan kada se seća svojih palih boraca pa je takav dan potreban i Srbiji.\n"Svaka zemlja ima dan kada se seća onih koji su se borili. Mislimo da je to potrebno Srbiji. Jedan dan za sećanje za onih koji su se borili", naveo je Vulin.\nNavodi da će Zakon o ratnim veteranima biti donet i da će sva prava boraca biti predviđena i da nijedno neće biti ukinuto.


Đoković drugi, Tipsarević 68. na ATP listi\nSrpski teniser Novak Đoković zadržao je drugo mesto na danas objavljenoj ATP listi, dok je Janko Tipsarević napredovao za dva mesta i sada je 68. teniser sveta.\nATP lista: Veliki skok Dušana Lajovića\nNajbolji srpski teniser Novak Đoković ove nedelje zaostaje 4000 poena za Špancem Rafaelom Nadalom.\nLajović poražen u meču sa Robredom\nSrpski teniser Dušan Lajović eliminisan je danas sa turnira u Rio de Žanieru, pošto je u osmini finala poražen od Španca Tomija Robreda sa 2:0 u setovima 6:2, 6:1.\nATP: Đoković drugi, Tipsarević 71.\nSrpski teniser Novak Đoković je zadržao drugo mesto na danas objavljenoj ATP listi, dok je Janko Tipsarević napredovao za jedno mesto i sada je 71. teniser sveta.\nČilić osvojio titulu na turniru u Zagrebu\nHrvatski teniser Marin Čilić je odbranio titulu na turniru u Zagrebu pošto je pobedio Tomija Hasa iz Nemačke u finalu rezultatom 6:3, 6:4.\nZagreb: Lajović stao u drugom kolu\nZagreb: Lajović bolji od Krstina\nATP lista: Nadal sve dalje od Đokovića\nSrpski teniser Novak Đoković je zadržao drugo mesto na danas objavljenoj ATP listi, ali je Španac Rafael Nadal uvećao prednost na prvoj poziciji.\nDejvis kup: Lajović doneo prvi poen Srbiji\nPoslednjeg dana duela osmine finala Dejvis kupa u Novom Sadu, naš nacionalni tim je stigao do prvog poena protiv Švajcarske.\nŠvajcarci u četvrtfinalu, Srbi u borbi za opstanak!\nDejvis kup reprezentacija Srbije nije danas uspela da se plasira u četvrtfinale tog takmičenja, pošto su Nenad Zimonjić i Filip Krajinović poraženi u dublu od Švajcaraca Marka Kjudinelija i...


ĐOKOVIĆ PRAVI LEK PROTIV KORONE: Poseduje 80 posto danske firme – Oaza Znanja\nSvijetJanuary 19, 2022\n“Rojters” se pozvao na javno dostupna dokumenta, a u junu 2020. u Danskoj je osnovana kompanija pod imenom “QuantBioRes A/S”. U ovoj kompaniji većinsko vlasništvo ima bračni par Đoković i to Novak 40,8 odsto i Jelena 39,2 odsto udela u deonicama.\nKompanija, registrovana u Danskoj, na svom sajtu navodi da se bave “razvijanjem tretmana i lekova za retroviruse i otporne bakterije”.\n“Sa našom inovativnom i pronicljivom RRM tehnologijom, nastojimo da pomognemo čovečanstvu razvijajući tretman i lek za retroviruse i rezistentne bakterije. Naš visoko kvalifikovan tim biohemičara, fizičara, inženjera i programera neumorno je radio da dovede “QuantBioRes A/S” na čelo industrije.” “Da bismo obezbedili odlična rešenja, posvećujemo vreme i resurse da precizno predvidimo hemijska i fizička svojstva molekula, što može biti korisno u mnogim oblastima nauke, posebno u medicini.”\n“U kompaniji QuantBioRes A/S radimo na korišćenju jedinstvenog i novog modela rezonantnog prepoznavanja (RRM).”\n“RRM je biofizički model zasnovan na otkrićima da su određene periodičnosti/frekvencije unutar distribucije energija slobodnih elektrona duž proteina kritične za biološku funkciju proteina i interakciju sa proteinskim receptorima i drugim ciljevima.”\n“RRM tehnologija omogućava da se ove karakteristične frekvencije, koje su po prirodi elektromagnetne, identifikuju za svaku biološku funkciju/interakciju. Kada se identifikuje karakteristična frekvencija za biološku funkciju, moguće je analizirati biološku funkciju/interakciju proteina, predvideti bioaktivne mutacije i dizajnirati ‘de novo’ bioaktivne peptide sa željenom biološkom funkcijom, kao i predvideti elektromagnetnu frekvenciju koja može ometati određenu aktivnost proteina.”\nA o kojim retrovirusima se radi može se naslutiti u delu “vesti za javnost”, gde su objavljene tri vesti i sve tri se tiču oblasti lečenja kovida 19.


Mikrokreditni sektor upoznat sa novim zahtjevima i propisima u oblasti upravljanja rizicima - Privredna štampa\nUdruženje profesionalnih rizik menadžera u Bosni i Hercegovini (UPRMBiH), danas, je u saradnji sa Globalnom asocijacijom risk profesionalaca (GARP) i Međunarodnom finansijskom korporacijom (IFC), uspješno održalo seminar na temu „Upravljanje rizicima u mikrokreditnom sektoru” u skladu sa najnovijim zahtjevima i propisima domaćih i međunarodnih regulatora.\nSeminaru je prisustvovalo više od 30 učesnika iz finansijskog sektora uključujući predstavnike lokalnih mikrokreditnih fondacija i međunarodnih donatora. Predavač na ovom seminaru bila je renomirani stručnjak Donna Nails sa višegodišnjim, bogatim internacionalnim iskustvom u oblasti upravljanja rizicima, mikrokreditiranja, međunarodnih razvojnih finansija, korporativnog upravljanja, bankarstva i revizije uključujući rad na projektima u zemljama Velike Britanije, Sjedinjenih Američkih Država, Evrope, Afrike, i Azije.\nOvaj seminar je bio nastavak edukacijskog programa UPRMBiH zasnovanog na međunarodno priznatoj metodologiji sa glavnim ciljom da se akteri finansijskog sektora BiH, a posebno predstavnici lokalnih mikrokreditnih organizacija upoznaju sa najnovijim zahtjevima i standardima upravljanja rizicima kako bi se omogućio dalji rast i razvoj ovog sektora te njegov veći doprinos BiH ekonomiji.\n“Udruženje profesionalnih rizik menadžera u BiH kroz ovaj seminar želi da nastavi sa organizacijom edukativnih programa zasnovanih na najaktuelnijim temama iz oblasti finansija, u ovom slučaju mikrokredita. Upravljanje rizicima je jedna od ključnih funkcija u radu svake finansijske institucije, te UPRMBiH kroz ove i slične aktivnosti nastoji unaprijediti kapacitete lokalnih profesionalaca kako bi oni na adekvatan način implementirali najnovije zahtjeve i standarde iz ove oblasti u svojim institucijama”, –izjavio je Amir Softić, Predsjednik UPRMBiH.\nSa partnerima EFSE-om i GARP-om, UPRMBiH će ove godine realizovati prvi regionalni program certifikacije za rizik menadžere.\n“Radi se o programu koji svojim kvalitetom i značajem prevazilazi lokalni okvir i ima za cilj da bude regionalno priznat što bi omogućilo Bosni i Hercegovini da postane centar za obuku rizik menadžera u skladu sa najnovijim međunarodnim standardima”, izjavio je Amar Brkan, Generalni Sekretar UPRMBiH.\nUdruženje profesionalnih rizik menadžera u Bosni i Hercegovini jedno je od samo 40 priznatih partnera GARP-a na svjetskom nivou.\nU okviru Kontinuirane profesionalne edukacije računovođa i revizora Privredna štampa d.o.o. Sarajevo organizuje prvi ciklus ZIPSpro seminara u 2019. godini,…\nU okviru Festivala dječije umjetnosti (FEDU) danas je, u Sarajevu, održana edukativno-informativna radionica za srednjoškolce o primjeni CO2 u prehrambenoj…\nFederalna ministrica obrazovanja i znanosti Elvira Dilberović u danas je u Tehnološkom parku Intera u Mostaru otvorila dvodnevnu međunarodnu znanstveno-stručnu…\nObnovljeni objekt i opremljeni laboratoriji Zavoda za hranu i veterinarstvo Hercegbosanske županije u Livnu svečano je otvoren prije dva dana.…


Tehnis :: Ocenjivanje usaglašenosti\nOcenjivanje usaglašenosti koristi proizvođačima, pružaocima usluga, korisnicima, zdravlju i bezbednosti potrošača i donosiocima propisa. Osim toga, usaglašenost sa harmonizovanim standardima stvara poverenje i olakšava pristup međunarodnom tržištu.\nOcenjivanje usaglašenosti obuhvata različite aktivnosti od ispitivanja preko kontrolisanja, evaluacije procesa, sertifikacije proizvoda, sertifikacije sistema menadžmenta do sertifikacije osoblja.\nDa bi se obezbedilo da se na tržište i/ili upotrebu stavljaju proizvodi koji ispunjavaju zahteve za bezbednost i druge propisane tehničke zahteve, za proizvode za koje je to propisano, mora se izvršiti ocenjivanje usaglašenosti proizvoda sa tim zahtevima, kao vid kontrole pre stavljanja proizvoda na tržište.\nOcenjivanje usaglašenosti može biti obavezno, kada je to propisano tehničkim propisom ili dobrovoljno ako se usaglašenost proizvoda ocenjuje prema standardu ili drugim tehničkim specifikacijama.\nU skladu sa Zakonom o tehničkim zahtevima za proizvode i ocenjivanju usaglašenosti Zakonom o tehničkim zahtevima za proizvode i ocenjivanju usaglašenosti ocenjivanje usaglašenosti proizvoda mogu da sprovode proizvođači, imenovana TOU imenovana TOU i organi državne uprave za proizvode sa većim rizikom, što se utvrđuje određenim tehničkim propisom. Posebnim zakonima mogu se propisati i drugi subjekti koji sprovode ocenjivanje usaglašenosti.\nRezultat sprovedenog postupka ocenjivanja usaglašenosti je izdavanje propisane isprave o usaglašenosti i stavljanje propisanog (srpskog) znaka usaglašenosti. Srpski znak usaglašenosti je jedina oznaka kojom se potvrđuje da je proizvod koji se stavlja na tržište ili upotrebu u Republici Srbiji, usaglašen sa zahtevima srpskog tehničkog propisa, ako je tim propisom predviđeno njegovo stavljanje na tržište ili upotrebu.


Osnovni sud u Prištini odredio je jednomesečni pritvor gradonačelniku Klokota Božidaru Dejanoviću, prenosi prištinska Koha pozivajući se na saopštenje ovog suda.\nDejanović koji je je uhapšen juče sumnjiči se da je počinio krivično delo „kršenje slobodnog odlučivanja birača“.\n„Postoji osnovana sumnja da je okrivljeni B.D. u svojstvu predsednika opštine Klokot, ozbiljno pretio zaposlenima u opštini Klokot i građanima ove opštine, utičući na njihovu volju da glasaju na određeni način, za jedan određen politički subjekt i za određene kandidate“, kaže se u saopštenju Osnovnog suda.\nUbrzo zatim oglasilo se i Specijalno tužilaštvo, koje je, kako prenosi Gazeta Express, saopštilo da je gradonačelnik Klokota, Božidar Dejanović, uhapšen zbog sumnje da je počinio krivično delo „Kršenje slobodnog odlučivanja birača“.\nKancelarija za KiM: Politički progon Dejanovića\nKancelarija za Kosovo i Metohiju saopštila je da određivanje pritvora od 30 dana gradonačelniku Klokota Božidaru Dejanoviću, predstavlja "nastavak represije nad predstavnicima Srba na Kosovu".\n"Reč je o političkom progonu Dejanovića, koji za cilj ima pokušaj kriminalizacije političkih predstavnika Srba u pokrajini i bacanje ljage na veličanstvenu podršku Srpskoj listi za koju je na prethodnim izborima glasalo 96,14 odsto građana u srpskim sredinama na Kosovu i Metohiji", navodi se u saopštenju dostavljenom medijima.\nKancelarija za Kosovo i Metohiju takođe zahteva od svih međunarodnih predstavnika da zaustave "politički progon srpskih predstavnika".


Majkić: Program reformi uspjeh Republike Srpske\nFoto: Arhiva | Majkić: Program reformi uspjeh Republike Srpske\nSrna 21.12.2019 20:26\nBANJALUKA - Delegat SNSD-a u Domu naroda parlamenta BiH Dušanka Majkić izjavila je da Program reformi BiH nije Godišnji nacionalni plan (ANP). jer zemlja koja ne ide prema NATO-u nema potrebe da ga potpisuje, već da taj dokument predstavlja uspjeh Republike Srpske.\n"Potpisivanjem Programa reformi BiH prvi put je Republika Srpska uspjela da se njen stav plasira unutar jedne od institicija BiH, a to je Predsjedništvo. U tom stavu je prioritetno da se ne prejudicira članstvo BiH u NATO-u", rekla je Majkićeva za Alternativnu televiziju.\nMajkićeva je ponovila da je riječ o jednom dokumentu napisanom na dvadesetak strana za razliku od ANP-a koji je bio obiman.\n"Dobili smo ono što smo tražili, ne samo da se ne prejudicira članstvo BiH u NATO-u već kad god se postavi pitanje o saradnji sa NATO-om, o novom programu sa NATO-m, svaki put će zahtijevati verifikaciju Predsjedništva i Parlamentarne skupštine BiH. To je značajan napredak", objasnila je Majkićeva.\nIako Program reformi nije ANP i ne aktivira Akcioni plan za članstvo /MAP/, Majkićeva je istakla da će opozicija uvijek govoriti ono što se njoj sviđa, a ne ono što jeste.\n"Mislim da smo napravili veliki posao i da će, vjerovatno, kad prođe vrijeme Republika Srpska postati svjesna kako su ovo bili veliki trenuci i šta je Milorad Dodik uradio", smatra Majkićeva.\nOna je rekla i kako je pozicija Republike Srpske zaštićena u Predstavničkom domu, a naročito u Domu naroda parlamenta BiH, te da ne postoji mogućnost da nešto što bi moglo da izazove posljedice po Srpsku tamo bude urađeno.\nMajkićeva je navela i kako vjeruje da će predsjedavajući Savjeta ministara Zoran Tegeltija unijeti novine u rad koje nikada nisu bile u institucijama BiH.\n"Duboko vjerujem da će se brzo pokazati šta znači nova snaga u vlasti na niovu BiH", zaključila je Majkićeva.\nDušanka Majkić Program reformi BiH


Rusija potvrdila: S-300 stigao u Iran - Sputnjik Srbija\nRusija potvrdila: S-300 stigao u Iran\n22:30 11.04.2016 (osveženo 22:39 11.04.2016) Preuzmite kraći link\nDobivši prvu partiju protivvazdušnih raketnih sistema S-300, Teheran će povući tužbu protiv Rusije iz Međunarodnog arbitražnog suda, saopštio je Dmitrij Rogozin.\nRuski S-300 stigao u Iran\nRusija je isporučila prvu partiju protivvazdušnih raketnih sistema S-300 u Iran, izjavio je u emisiji „Arsenal“ potpredsednik Vlade Rusije Dmitrij Rogozin.\n„Da, ova isporuka je izvedena logističkim putem koji su sastavili ruski i iranski specijalisti. Dobivši prvu partiju ovih sistema, oni će povući tužbu iz Međunarodnog arbitražnog suda protiv Rusije. U celini, sa iranskim parlamentom je povlačenje tužbe već dogovoreno“, rekao je on.\nAmerička administracija je upoznata sa isporukom sistema S-300 Iranu i da je kao i pre protiv toga, izjavio je na brifingu predstavnik Stejt departmenta Mark Toner.\nRanije je o isporuci S-300 Teheranu obavestilo je iransko Ministarstvu inostranih poslova.\nRusija i Iran su još 2007. godine potpisali ugovor o isporuci S-300, vredan 900 miliona dolara. Ruski predsednik je u aprilu prošle godine potpisao ukaz kojim se skida zabrana na isporuku tih PVO sistema Iranu.\nS-300, Dmitrij Rogozin, Iran, Rusija


Fototerapijska lampa za terapiju žutice kod novorođenčadi za bolnicu u Aranđelovcu - PRess Serbia | PR PRess team\nPernod Ricard nastavlja da podržava “Bitku za porodilišta” Fonda B92\nKompanija Pernod Ricard Srbija donirala je sredstva u okviru humanitarne akcije „Bitka za porodilišta“ Fonda B92 i zahvaljujući ovom gestu bolnica u Aranđelovcu dobila je fototerapijsku lampu za terapiju žutice kod novorođenčadi. Ovo je četvrta godina zaredom da kompanija na ovakav način podržava akciju „Bitka za porodilišta“.\n“Kompanija Pernod Ricard je izuzetno ponosna na tradicionalnu podršku koju pruža Fondu B92. Ovo je četvrta godina zaredom kako pomažemo najmlađe članove našeg društva- novorođene bebe, kojima je pomoć najpotrebnija. Naša kompanija je veoma aktivna na polju društvene odgovornosti, kao i promovisanju odgovorne konzumacije alkohola. Nakon donacije u Jagodini, Subotici i Čačku, ove godine doniramo sredstva za pomoć bolnici u Aranđelovcu”,rekla je Ana Zlatanović, brend menadžerka i šampion održivosti i odgovornosti Pernod Ricard Srbija.\nFototerapija je upotreba vidljive svetlosti za lečenje teške žutice u neonatalnom periodu. Približno 60% rođenih beba i 85% prevremeno rođenih beba ima klinički očiglednu žuticu koja postaje vidljiva trećeg dana, od petog do sedmog dana dostižemaksimum ispoljavanja i vrednosti bilirubina i završava se sa 14 dana starosti kod novorođenčeta i 21 dan kod nedonoščadi.\nTagoviBitka za porodilišta donacija Fond B92 fototerapijska lampa humanitarna akcija pernod ricard žutica


Popović: Školski sport važan segment razvoja i zdravlja društva | MINA\nNaslovnicaCrna GoraPopović: Školski sport važan segment razvoja i zdravlja društva\nPodgorica, (MINA) – Školski sport važan je segment razvoja i zdravlja društva i predstavlja osnovu za adekvatnu i blagovremenu identifikaciju talenata i potencijalni uspjeh u kasnijem periodu, kazao je dekan nikšićkog Fakulteta za sport i fizičko vaspitanje Stevo Popović.\nOn je u intevjuu agenciji MINA rekao da bi se pravili uspjesi u vrhunskom sportu mora se imati kvalitetna i široka baza.\n“Kao i u drugim oblastima života, i u sportu i fizičkom vaspitanju je ono što nam je pred očima, što uglavnom na prvi pogled vidimo, u stvari vrh ledenog brijega koji viri iznad vode. Da bismo pravili uspjehe u vrhunskom sportu, moramo imati kvalitetnu i široku bazu, odnosno mnogo više obratiti pažnju na onaj dio koji bismo uporedili sa ledenim brijegom koji je mnogo veći i nalazi se ispod vode, i koji se ne vidi na prvi pogled”, kazao je Popović.\nOn je naglasio da široka baza sa sprovođenjem adekvatnih aktivnosti u skladu sa planovima i programima fizičkog vaspitanja u školama obećava i zdraviju naciju.\n“Potencijalno neadekvatan pristup nastavnika fizičkog vaspitanja je mnogo veći problem dugoročno gledano, nego što se većini ljudi čini da jeste. Časovi fizičkog vaspitanja i školski sport važan su segment kada je razvoj i zdravlje našeg društva u pitanju, a bojim se da postoji mnogo otvorenih pitanja u toj oblasti i da, čak i sami nastavnici fizičkog vaspitanja ne pristupaju svom poslu na profesionalan, odnosno adekvatan način”, kazao je Popović.\nOn je naglasio da se u značajnom broju škola i obavezni časovi fizičkog vaspitanja ne održavaju u skladu sa planom i programom, kao i da negdje, prema informacijama koje dobijaju u istraživanjima, nastava nije adekvatno ni organizovana.\n“Prema tome, teško je govoriti o dopunskoj nastavi i školskom sportu kao dijelu aktivnosti koje bi trebalo razvijati u budućnosti, a da ne govorim o dodatnim časovima fizičkog vaspitanja u redovnoj nastavi, koja jeste trend u razvijenim zemljama, jer za to moramo imati snažne argumente sa kojima bismo isli prema ministarstvu, a što kod nas, još nije slučaj”, naglasio je Popović.\nDekan nikšičkog fakulteta kazao je da postoje nastavnici fizičkog vaspitanja koji su puni entuzijazma i koji na adekvatan način sprovode svoje radne obaveze, svakodnevno pomjeraju granice prema naprijed.\n“Takve kolege bih javno pozdravio i poslao jasnu poruku da istraju u svom radu, da se ne osvrću na neadekvatne slučajeve i da će uvijek imati podrsku visokoškolske ustanove iz oblasti sporta i fizičkog vaspitanja za sve aktivnosti koje vode promociji zdrvih stilova života naših građana”, kazao je Popović.\nOn je, komentarišući mogućnost uvođenja pojedinih sportova kao predmeta u školi, kazao da nije upoznat sa takvim predlogom, navodeći da kreiranju javnog stava o tako važnom pitanju mora prethoditi detaljna analiza.\n“Posebno kada stav dolazi od čelnih ljudi sa visokoskolske ustanove iz oblasti sporta i fizičkog vaspitanja. Istakao bih da nauka ne preporučuje ranu specijalizaciju i trebalo bi biti oprezan sa donošenjem odluka po tom pitanju, sve dok se ne bi čvrsto utvrdile naučne činjenice koje bi išle u korist tako radikalnoj promjeni u školskom sistemu”, kazao je Popović.\nOn jen istakao da je Crnogorska sportska akademija (CSA) u okviru projekta Ministarstva sporta, a uz podršku Fakulteta za sport i fizičko vaspitanje Univerziteta Crne Gore, sprovela istraživanje kada je fizička aktivnost mladih u Crnoj Gori u pitanju.\n“Ispitivanja su sprovedena u skaldu sa evropskim standardima, i putem IPAQ upitnika je analizirana količina vremena koju mladi utroše u sprovođenju određenog tipa fizičke aktivnosti, i to prije svega na poslu, u kući i oko kuće, u bašti, na putu s jednog mjesta na drugo, kao i tokom slobodnog vremena za rekreaciju, vježbanja i sporta. Kao izraz istraživanja, iz štampe je izašao priručnik Fizička aktivnost mladih u Crnoj Gori, koji predstavlja slikovnicu koja može pomoći mladima da prepoznaju gdje se nalaze, kada je fizicka aktivnost u pitanju u odnosu na nacionalni standard”, rekao je Popović.\nOn je naglasio da mladi u Crnoj Gori slabo koriste bicikl kao prevozno sredstvo, navodeći da pozdravlja akciju glavnog grada kada je subvencioniranje kupovine bicikala u pitanju.\n“Nije dovoljno mladima pomoći da kupe bicikl, već ih treba natjerati da stvore naviku da ga svakodnevno koriste. Apelujem, kako na glavni grad, tako i na ostale opštine da skupa napravimo strategiju kojom bismo unaprijedili taj vrlo vazan segment života naših građana”, kazao je Popović.\nOn je naglasio da su Fakultet za sport i CSA uradili mnogo kvalitetnih stvari za sportske nauke i uspjeli da se pozicioniraju kao značajan faktor u regionu i šire.\n“Imamo svjetski prepoznatljivu godišnju naučnu konferenciju, tri naučna časopisa koja su visoko kotirana u svjetskim razmjerama, značajan broj naučnih radova i visoku citiranost u najkvalitnijim svjetskih indeksnim bazama, učešće u nacionalnim i međunarodnim projektima. Jedan smo od vodećih fakulteta na Univerzitetu Crne Gore i to je veliki uspjeh, posebno iz razloga da smo, ne tako davno proizašli iz male katedre za fizičku kulturu, a danas postavljamo standarde, ne samo u našoj oblasti već i mnogo šire”, kazao je Popović.\nOn je naglasio da za iza toga stoji dug i naporan višegodišnji, možda i višedecenijski rad, navodeći da nije odmah mogao biti prepoznat od šire javnosti.\n“Posebno iz razloga što posao kojim se mi bavimo predstavlja dugorocan proces, gdje se trud i rad ne mogu odmah vidjeti, ali kada dođe do toga da rezultati budu prepoznatljivi tada je zadovoljstvo mnogo veće nego u drugim oblastim života. Tada je mnogo lakše regrutovati nove snage jer, kao i u drugim oblastima sporta, ljudi vole da budu u timu sa uspješnima, a naši dosadašnji uspjesi obećavaju nove uspjehe jer sve više kolega sa adekvatnim predispozicijama želi da saradjuje sa nama”, rekao je Popović.\nOn je istakao da je interesovanje za Konferenciju u Dubrovniku najveće do sada.\n“To je 16. godišnja konferencija po redu koju organizujemo još od 2003. godine. Trend rasta je i ove godine prisutan, tako da smijem istaći da je interesovanje za konferenciju koja će se održati naredne godine u aprilu, najveće do sada. Siguran sam da je i atraktivna lokacija u značajnoj mjeri doprijlnijela tome, ali i naš rad koji se ogleda sa jasnim inovacijama iz godine u godinu. Tako cemo ove godine, skupa sa našim partnerima, ugostiti sedam pozvanih predavača, organizovati pet radionica, najvjerovatnije organizovati trening školu u okviru CEEPUS programa, dodijeliti dvije nagrade”, kazao je Popović.\nOn je posebno istakao činjenicu da se za konferenciju sve više interesuju mlađe kolege i da im to kao organizatorima jeste potvrda da su sadržaji interesantni i privlačni grupaciji koja je najzahtjevnija i najkritičnija.


Marijana Prokopović novembar 29, 2013 13:52 h Srbija, Vesti, Zanimljivosti, Zdravlje 0\nIlustracija, foto: Google.com\nU Niškom GAK-u u ponedeljak, 25. novembra 2013. rođene su trojke Sanje i Aleksandra Stankovića iz Brzog Broda.\nLana, Lazar i Lara na svet su doneti carskim rezom oko 20:30 sati, ali su začeti prirodnim putem, što je prava retkost, a po nekoj nezvaničnoj statistici ovako nešto dešava se na 7000 do 8000 trudnoća. Inače mama Sanja (21) ušla je u 9. mesec.\nInteresantno je i to da ni Sanja, ni Aleksandar u porodici nemaju bliže srodnike koji su imali blizanačke trudnoće.\nSrećni tata Aleksandar (23) kaže da mu je trenutno najvaćnije da su svi dobro, a za ostalo će da se snađe. Ipak sa troje dece u kući ova mlada porodica, sa dvoje nezaposlenih roditelja teško će to moći, bez pomoći grada. Niška opština Medijana uručila im je 50.000 dinara, ali ono što bi bilo trajno rešenje je posao za makar jednog suprućnika.\n„Bio sam do biroa da tražim posao, rekao da moja žena nosi trojke i da mi je neophodno da što pre našem neki posao. Mešutim tamo kaću da nikako ne mogu da mi pomognu, jer posla nema. Nakon toga nisam više nigde tražio pomoć“ kaže Aleksandar Stanković.\nPostoje nagoveštaji da će novopečenim roditeljima pomoći i grad, a kako i u kojoj meri nije poznato. Mladi tata Aleksandar Stanković kaže da ga do sada nije niko kontaktirao.


Sedmi put - Beogradski Festival Cveća\nNaslovna /BFC/Sedmi put\nFestivalSeptember 24, 2016\nVII Beogradski festival cveća, 23/24. septembar 2016.\nPosetioci 7.Beogradskog festivala cveća na novoj lokaciji, u prostoru artkomune Dorćol Platz, u Dobračinoj 59b. proveli su vikend u originalnom zelenom ambijentu gde su ih pored aromatičnih, biljnih užitaka, dočekale nove ekološke ideje, informacije i korisni predlozi koji unose optimizam i ozelenjavaju naše lične i gradske pejzaže.\nManifestacija koja je i ovog puta kreirana da promoviše i neguje koncepte za zeleniji, zdraviji i lepši život, kao i humaniji grad, i ove godine je podelila sa publikom praktična znanja, umeća i inspiraciju za uređenje eksterijera i enterijera kroz radionice, predavanja, dečiji program, muziku, degustacije.\nBFC je već svoju publiku navikao na pažljivo i posebno kreiranu oazu zelenila i cveća, proizvoda i usluga u domenu: hortikulture, pejzažne arhitekture, profesionalnog ili hobi baštovanstva, cvetnog dizajna, umetnosti koja svoju inspiraciju pronalazi u prirodi i prirodnim materijalima ili reciklaži. Tradicionalno, događaj je pratila i prodajna izložba odabranih proizvođača sadnog materijala.\nProgram 7. BFC-a


Najavljena revitalizacija trim-staze na Banj brdu | Banjaluka.net\nVršilac dužnosti načelnika Odjeljenja za komunalne poslove Petar Bilčar, zajedno sa predstavnicima nevladinog sektora, obišao je danas Banj brdo i najavio obnovu trim-staze koja vodi od podnožja odnosno Rajnerovog vrela do izletišta Trešnjik.\n– U skladu sa usvojenim programom zajedničke komunalne potzrošnje, Gradska uprava će u ovoj godini revitalizovati jednu od najpoznatijih pješačkih staza koja vodi kroz Banj brdo. Dužina staze je oko dva kilometra, a za ovaj projekat biće izdvojeno oko 15.000 KM. Ideja je da se staza popravi na dijelovima gdje je to potrebno, da se položi odgovarajući materijal, te da se poprave mostovi. Vjerujemo da ovaj posao možemo završiti u roku od dva mjeseca, zavisno od vremenskih uslova, rekao je Bilčar.\nOn je napomenuo da je plan da se svake godine uradi po jedna staza, kako bismo dugoročno na raspolaganju imali mrežu staza. Zajedno sa načelnikom Bilčarom u obilasku su bili i predstavnici Rekreativne zone Banja Luka i Atletskog kluba invalida Vrbas, kao i predstavnici gradsog Odjeljenja za obrazovanje, zdravstvo, omladinu i sport.\nTihomir Dakić iz Rekreativne zone Banja Luka, izrazio je zadovoljstvo zbog činjenice da je Gradska uprava prepoznala Banj brdo kao određeni potencijal i naglasio da će revitalizacija šumskih staza, na Banj brdo, dovesti još veći broj rekreativaca, kako domaćih tako i onih iz inostranstva koji posjećuju grad.


Likvidirana cela porodica u Pakistanu – Nadlanu.com\nLikvidirana cela porodica u Pakistanu\nObjavljeno 29. okt 2013. / 11:28:06\nPorodica plemenskog starešine od sedam članova likvidirana je danas, kada su naoružani napadači upali u njihov dom u pokrajini Balučistan, na jugozapadu Pakistana.\nNapad se dogodio pred zoru u oblasti Dera Bugti na, oko 450 kilometara od Kete lokalnoj prestonici pokrajine Balučistan, centru delatnosti separatističkih pobunjenika, islamista i sektaških ekstremista.\n“Doda Kan, njegova supruga, sin, snaja i troje unučadi ubijeni su u napadu” potvrdio je Abdul Džabar visoki lokalni zvaničnik i opisao da je da desetak muškaraca naoružanih automatskim puškama i drugim oružjem izašlo iz vozila, upalo u kuću i zasulo članove porodice mecima, prenela je agencija AFP.\nJedna ženska osoba iz iste porodice preživela je napada i borio se za život u lokalnoj bolnici, rekao je Džabar i dodao da su napadači pobegli posle atentata.\nPakistanski zvaničnici navode da za sada niko nije preuzeo odgovornost za napad i da će istraga utvrditi da li je porodica Kan likvidirana, jer je “glava porodice” podržavala vladu u Islamanadu ili je u pitanju lično neprijateljstvo.\nZbog malverzacija sa izgradnjom puteva uhapšen Miroslav Krišan\nUbijena najveća internet zvezda u Pakistanu: Brat joj presudio zbog provokativnih…\nDžihadisti ubili 700 ljudi jednog plemena u Siriji


Avaz: SRB nabavlja skupe lekove, BiH prepuštena paracetamolu\nTanjug 9. marta 2021. 09:51\nSARAJEVO – Dok je Srbija u samom svetskom vrhu u procesu imunizacije stanovništva i nabavlja skupe lekove protiv korona virusa, građani BiH i zdravstveni radnici su u neravnopravnoj borbi bez vakcina i lekova, piše danas portal sarajevskog Avaza.\nIstovremeno, ističe se, traje i nabavka lekova protiv korona virusa.\n„Predsednik Aleksandar Vučić najavio je da su već uplaćena sredstva za kupovinu dva skupa leka proizvedena u SAD – ‘bamlanivimab’ i ‘regeneron'“, navodi portal.\nProfesor dr. Jasenko Karamehić, imunolog i farmakolog kaže da je lek „bamlanivimab” inovativni lek, baziran na antitelima KOVID-19, koji je primio i bivši američki predsednik Donald Tramp.\nZa to vreme, građani BiH i zdravstveni radnici prepušteni su neravnopravnoj borbi bez vakcina i lekova koji bi omogucili efikasniji tretman pacijenata.\n„Dok naši susedi obolele leče skupim svetskim lekovima, mi smo, prosto rečeno, osuđeni na ‘paracetamole’, jer ništa nam više od njih do sada nije ‘osigurala’ naša vlast“, piše Avaz.\n„Taj lek nije na bolničkoj listi i mi sad imamo desetak bolesnika koji ga koriste, pokazao se odličnim kod nas, a više ne mogu da ga kupe“, rekao je Drljević za Avaz.


Balloonera i 3d štampa do ivice Svemira - 3D Štampa\nDo sada smo imali prilike da pišemo o upotrebi aditivne proizvodnje u Svemiru, bilo da su to medicinska pomagala, ili specijalne „space coffee“ šolje. Međutim, ova priča dolazi iz naše zemlje. Mladi startup tim, pod nazivom Balloonera, omogućava pristupačno istraživanje stratosfere. Imali smo prilike da sarađujemo sa njima i zajedno pokažemo na koji način 3d štampa može da se upotrebi u ovakvim projektima.\nSpecijalni nosač za epruvete, koji smo dizajnirali i 3d štampali, biće deo kapsule koja će leteti u stratosferu u okviru istraživanja na semenima različitih kultura biljaka. Zbog specfičnog oblika epruveti, nosač je morao da bude određenih dimenzija, težine i dizajna. Zahvaljujući aditivnoj proizvodnji ispunjeni su svi potrebni uslovi. Nakon nekoliko prototipova, došli smo do konačnog rešenja koji će uskoro biti deo sonde koja će leteti u stratosferu.\nNajveća prednost aditivne proizvodnje je to što omogućava da se proizvede prototip za mnogo kraće vreme nego što je to ranije bilo slučaj. Pored toga, svakako jedna od bitnih osobina 3d štampe je to što nudi mogućnost da se prototip prilagodi potrebama svakog korisnika. Baš kao što je to bio slučaj sa Balloonerom.\nPrincip istraživanja ovog mladog startupa zasnovan je na puštanju, praćenju i pronalasku sonde nošene meteorološkim balonom. Pre nego što kapsula poleti u stratosferu važno je njeno konstruisanje. Pored kamere, padobrana i balona, bitno je voditi računa i o tome kako se pakuju materijali koji su šalju.\nBalloonera predstavlja mladi startup tim koji radi na razvoju hardversko-softverske platforme. Balon, koji nosi sondu i ispunjen je gasom lakšim od vazduha. Prvo prolazi kroz troposferu, a zatim u stratosferi ulazi u zonu izuzetno niskog pritiska koji dovodi do pucanja balona. Nakon toga, padobran bezbedno prizemljuje kapsulu. Sonda odašilje informacije koje se prikupljaju tokom leta na računar korisnika. Pristupanjem Balloonera platformi, korisnik dobija mogućnost da predvidi putanju, prati i analizira svaki let.\nViše o načinu rada ovog beogradskog startup tima, možete pogledati u njihovom promotivnom videu.


Svičević: Prijepolje jedinstvena opština u Srbiji po kulturno-istorijskim znamenitostima - PPmedia\nPosted on\t3 октобра, 2020 1:24 pm by adminpp033\nPrijepolje – Kroz prijepoljski kraj su se, tokom duge istorije ukrštale razne kulture i civilizacije, prolazili trgovački karavani i hodočasnici. Prijepolje je mesto bogatog kulturno istorijskog nasleđa i može se pohvaliti sa velikom turističkom ponudom.\nKamena Gora, oaza netaknute prirode, foto: A.Rovčanin\n-Prijepolje je jedinstvena opština u Srbiji koja ima kulturno-istorijske znamenitosti od doba Nemanjića, preko Otomanskog carstva, pa do Drugog svetskog rata – rekao je direktor Turističke organizacije Prijepolje Nebojša Svičević.\nManastir Mileševa iz XIII veka, manastiri Davidovica i Kumanica su zaštitni znaci ovog grada, koje godišnje poseti veliki broj turista, ali ove godine pandemija je smanjila broj poseta.\nDirektor TO Prijepolje Nebojša Svičević, foto: A.Rovčanin\n„250 000 ljudi godišnje poseti manastir Mileševu, ove godine broj poseta je mnogo manji , čak ni približno ovoj brojci, iz razloga što su to bili tranzitni turisti koji idu sa severa Srbije do Crne Gore, pa u prolazu stvraćaju do Prijepolja i obilaze znamenitosti“, istakao je Svičević.\nIako manastiri ove godine nisu bili posećeni kao do sada, seoski turizam ovog grada je bio u velikom usponu, jer veliki broj turista je odlučio da svoj odmor provede na drugačiji način od onoga na koji su navikli.\n„Kamena Gora, Sopotnica, Jabuka, Milošev Do, ovu su mesta koja su bila najposećenija ove godine, turisti su dolazili da se izoluju i pobegnu od korone. Smatrali su da na ovim mestima mogu pronaći zaštitu“, dodao je Svičević.\nPrirodne lepote ovog kraja nisu bile poznate među turistima, pa je do mnogih mesta teren nepristupačan. Kako kažu iz turističke organizacije, u narednom periodu uložiće velike napore kako bi se popravila putna infrastruktura i olakšao dolazak do najlepših prirodnih lepota opštine Prijepolje.\nОзнаке: Kamena Gora, TO Prijepolje, TO Srbije, turizam


Vesti online / Vesti / Ex YU / Partije u Makedoniji protiv podele Kosova\nPolitičke partije u Makedoniji protive se podeli Kosova, odnosno promeni granica između Kosova i Srbije, navode prištinski mediji.\nKako piše Bota sot, najveća vladajuća stranka, SDSM, zagovara princip nerazdvajanja granica i unapređenja međususedskih odnosa.\n"SDSM se drži principa nemenjanja granica na Balkanu. Politika SDSM je orijentisana na integraciju celog regiona, izgradnju prijateljstva, razvoj i unapredenje odnosa s susedima. Samo na ovaj način region može da ide ka razvoju, napretku i prosperitetu, što je u interesu svih građana", navode u toj stranci.\nO ovakvim temama ne treba razgovarati, jer je region na putu za integraciju u evroatlantske strukture, poručuju iz stranke Albanaca Demokratske unije za integracije DUI.\n"Predsednik stranke Ali Ahmeti je govorio nekoliko puta na ovu nametnutu temu o menjaju granica, rekavši da je region trenutno na pravom putu ka miru, bezbednosti, stabilnosti i evroatlantskih integracija i ekonomskog razvoja i da zbog toga scenariji koji mogu da promovišu domino efekat širom regiona, ne treba da se odvijaju u javnom diskursu", saopštila je DUI.\nOpoziciona VMRO-DPMNE takođe se protivi promeni granica, navodi portparol te stranke Dimče Arsovski, a prenosi Blic.\n- Mi smo protiv bilo kakve korekcije granice - rekao je on za Alsat M.\nDruga albanska stranka, Alijansa za Albance navela je da Albanci više nemaju teritorije koje mogu da izgube.\n"Nema smisla trgovati sa našom zemljom. Albanci više nemaju teritorije za gubljenje, naprotiv", naveli su u toj stranci.


Zašto su počeli protesti u Ukrajini: Između Istoka i Zapada\nDemonstracije u Ukrajini počele su u novembru prošle godine kada je predsednik Viktor Janukovič odbio da stavi potpis na sporazum o stabilizaciji i pridruživanju sa Evropskom unijom.\nU nastojanju da istrgne Ukrajinu iz ruske orbite, EU joj obećava pogodnosti koje proističu iz sporazuma o pridruživanju, dok joj Rusija nudi finansijsku korist od ulaska u njen ekonomski blok.\nIstovremeno, Zapad i Kremlj se međusobno optužuju da ucenjuju Ukrajinu da bi je privukle svako na svoju stranu. Moskva je pretila zavrtanjem dotoka i poskupljenjem prirodnog gasa i obustavom ekonomske saradnje i već je ograničila uvoz ukrajinske robe - čelika i čokolade.\nTa natezanja svedoče o tome koliko je ova druga po veličini evropska država, sa 45 miliona stanovnika, rastrzana između Istoka i Zapada.\nDemonstranti od početka protesta zahtevaju od vlade da potpiše sporazum sa EU, podnese ostavku i raspiše nove izbore. Opozicija traži i oslobađanje političkih zatvorenika među kojima je i bivša premijerka Julija Timošenko. Oni zahtevaju da se vanredni predsednički izbori održe odmah, a ne kao što bi trebalo 2015.\nIako je posle ostavke premijera Mikole Azarova Janukovič ponudio Arseniju Jacenjuku, iz opozicione Batkivščine bivše premijerke Timošenkove, mesto predsednika vlade, a Kličku mesto potpredsednika vlade zaduženog za humanitarne poslove, oni to nisu prihvatili.\nNakon što je Janukovič učinio prvi ustupak i potpisao zakon o amnestiji iz zatvora je pušteno više od 200 zatvorenih učesnika protesta. Situacija na ulicama se smiruje, demonstranti se povlače iz nekih državnih zgrada koje su zauzeli, a pregovori vlasti i opozicije nastavljaju se u parlamentu.\nKada se činilo da se situacija smiruje, novi dosad najžešči sukobi buknuli su zbog odbijanja vladajuće Partije regiona da u skuštini stavi na razmatranje zakon o ustavnim promenama koje bi znatno smanjile ovlašćenja predsednika, a povećale ingerencije parlamenta i vlade.\n"ZAPAD PODSTIČE I FINANSIRA NEMIRE U BELORUSIJI" Lukašenko ogorčen zbog uspeha protesta, preti demonstrantima krivičnim prijavama


I. Đ. 16. maja 2017. 23:00\nŽene, ali i muškarci sve češće se podvrgavaju estetskoj hirurgiji, a koliko je važan izbor lekara koji radi oparaciju, pođednako je važno i gde se ona obavlja, upozoravaju iz Udruženja estetskih hirurga Srbije.\n„Želimo da stanemo na put pružanju usluga u neadekvatnim uslovima i prostorima koji nisu registrovani za medicinsku delatnost, već su registrovani kao kozmetički saloni, ordinacije za fizikalnu medicinu“, kaže predsednica Udruženja estetskih hirurga Srbije dr Violeta Skorobac Ašanin.\nUkoliko se intervencije rade u lokalnoj anesteziji, to može da podrži privatna praksa, međutim ukoliko se rade u opštoj anesteziji onda mogu da se obavljaju samo u zdravstvenim ustanovama, napominje sagovornica.\n„Ukoliko dođe do komplikacija postavlja se pitanje ko će da ih rešava. Kako ćete u kozmetičkom salonu pružiti pacijentu hitnu medicinsku pomoć, ako dođe do alergijske reakcije“, pita se Ašanin.\nOna kaže da je bezbednost pacijenata apsolutni prioritet nedavno osnovanog Udruženja estetskih hirurga Srbije, čiji je cilj edukacija pacijenata i usklađivanje protokolada u svim medicinskim ustanovama koje se bave estetskom hirurgijom.\nAšanin kaže i da je za ishod estetske hirurgije važna saradnja pacijenata i lekara, da pacijenti i hirurg moraju da budu tim.\n„Ishod operacije 50 odsto zavisi od hirurga, a 50 odsto uspešnosti zavisi od samog pacijenta koliko se pridržava instrukcija koje je dobio od lekara, da li poštuje protokol“, rekla je Ašanin Tanjugu.\nOna je dodala da protokoli moraju biti u pisanoj formi, da pacijent do najsitnijih detalja mora biti obavešten kako da se ponaša nakon operacije, šta sme, a šta ne sme da radi.\nBezbednost pacijenata u estetskoj hirurgiji i anti-aging medicini, tema je skupa koji će danas biti održan u Beogradu, na kojem će govoritri najeminentniji strucnjaci u oblasti estetske i plastične hirurgije.\nkozmetički salonestetska hirurgija


Jul 28, 2015 digitalna bezbednost, MasterCard\nZaštita plaćanja kroz testiranje najnovijih inovativnih rešenja, od EMV čipova do biometrijske tehnologije\nKompanija MasterCard otvorila je za svoje klijente prostorije u kojima je smešten sektor za digitalnu bezbednost, čime podstiče dalju međusobnu saradnju po ovim ključnim pitanjima koja mogu da povećaju nivo spokoja korisnika. MasterCard DigiSec laboratorija koja se nalazi u Engleskoj je fokusirana na proaktivno testiranje pretnji po sve oblike digitalnih plaćanja u saradnji sa vladinim agencijama koje se bave bezbednošću i vodećim akademskim stručnjacima.\nOvde možete pogledati kratak video o ovoj laboratoriji.\n„MasterCard DigiSec laboratorija predstavlja naš zajednički poduhvat koji za cilj ima maksimizaciju inovacija na proizvodima i investicija u sigurnost,“ rekao je Adžej Bala, predsednik Sektora za poduhvate u oblasti sigurnosnih rešenja u kompaniji MasterCard. „Iako plaćanja nikada nisu bila bezbednija, kriminalci nikada nisu bili pametniji. Otvaranje laboratorije za naše klijente deo je naše odluke da stalno delimo svoje uvide, rešenja i najbolje primere iz prakse da bismo pružili najviši stepen sigurnosti.“\nBilo da se radi o testiranju najnovijih dostignuća u vezi sa EMV čip karticama, mobilnim plaćanjima ili biometrijskom autentikacijom, tim MasterCard DigiSec laboratorije analizira tehnologiju kako bi identifikovao mogućnosti za njeno unapređenje i dalju zaštitu potrošača, trgovaca i finansijskih institucija od prevare.\nOni svakog dana rade na otkrivanju potencijalnih pretnji i problema za koje većina ljudi čak i ne zna da postoje. Kako bi ih otkrili, članovi tima između ostalog ispaljuju u platne kartice laserske zrake koji se obično koriste u astronomiji i koriste mašine za X-zrake kako bi analizirali uređaje koje hakeri koriste.\nSve brže tehnološke promene, uz digitalni profil današnjeg potrošača koji je stalno povezan na internet, dovele su do stvaranja potrebe za većom saradnjom i deljenjem znanja. Prošireni obim poslovanja ove laboratorije pomoći će da se zajednički reše problemi u vezi sa prevarama i rizicima aktiviranjem alata, jedinstvene široke mreže informacija i tehničkih znanja.+\nMasterCard DigiSec laboratorija blisko sarađuje sa drugim grupama, uključujući i sektore za bezbednost informacija, plaćanja u razvoju i MasterCard laboratorija, kako bi pružila slojeviti pristup rešavanju pitanja sigurnosnih rizika gde god da se ona pojave.


subota, 14 april 2012 09:07\nSA KONFERENCIJE ZA NOVINARE SBB\nProglašena lista Saveza bačkih Bunjevaca za lokalne izbore\nLista Saveza bačkih Bunjevaca, čiji je nosilac Mirko Bajić, na predstojećim lokalnim izborima izaći će pod rednim brojem 10. Naziv liste je “Mirko Bajić - Savez bačkih Bunjevaca”\nNaša je lista najmlađa sa prosekom godina 38, i jedina smo lista koja ima 50 procenata kandidata ženske populacije. Lista predstavlja jedinstvo bunjevačkog korpusa u potrebi da se definiše politički i nacionalni interes, jer smo podršku dobili i od bunjevačkih kulturnih istitucija: BKC „Tavankut“, BKC „Bajmok“ i drugih – istakao je Mirko Bajić.\nApolon Savanov je govorio o razlozima zašto je Bunjevački Kulturni Centar „Tavankut“ podržao listu Saveza bačkih Bunjevaca i o važnosti uspostavljanja jedinstva unutar bunjevačkog korpusa.\nNa konferenciji su predstavljeni kandidati za odbornike Saveza bačkih Bunjevaca za predstojeće lokalne izbore 6. maja. Novinarima se direktno predstavio i Franjo Šarčević iz Žednika koji je govorio o svojim ranijim aktivnostima i pobedi na izborima za Mesnu zajednicu Novi Žednik.\nSavez bačkih Bunjevaca u maju puni 5 godina postojanja i nada se da će naredni rođendan proslaviti kao parlamentarna stranka, ne samo u gradu, nego i u Skupštini AP Vojvodine, jer će takođe izaći i na pokrajinske izbore po većinskom sistemu.\nSlogan naše kampanje glasi: ISTINA, HRABROST, POVERENJE i pozivamo građane da nam daju punu podršku na predstojećim izborima - istakao je na kraju predsednik i osnivač Saveza bačkih Bunjevaca, Mirko Bajić.


Otklonjena politička blokada za formiranje vlasti na Kosovu\nHashim Thaci i Isa Mustafa\nPet meseci od izbora, politička blokada na Kosovu je uklonjena.\nDemokratska partija Kosova dosadašnjeg premijera, Hashima Thacija, i Demokratski savez Kosova, Ise Mustafa, u sredu uveče u načelu su postigli koalicioni sporazum o zajedničkoj vladavini. Iz DSK-a su kazali da će vladu voditi ova partija, dok će ministarski resori biti ravnopravno podeljeni.\nZvanično, još uvek nije poznato ko će biti mandatar vlade.\nPredsedništva Demokratskog saveza Kosova i Demokratske partije Kosova su na odvojenim sastancima u četvrtak podržala ovaj sporazum, te su istovremeno i određene radne grupe koje će raditi na detaljima sporazuma.\nLider DPK-a Hashim Thaci je nakon sastanka izjavio da, iako se sa sporazumom zakasnelo, on je ispravan, održiv, iskren i zasnovan na principe i standarde zapadne vladavine.\n„Biće uključene i ostale etničke zajednice, što je garantovano i Ustavo, ali to je i naša volja..Verujemo da je ovo najbolje moguće rešenje za zemlju i za sve građane Kosova“, kazao je on.\nThaci nije hteo da odgovori ko je mandatar vlade, ali je dodao da će se nastavak konstitutivne sednice Skupštine najverovatnije održati sledeće nedelje.\nPredsedništvo Demokratskog saveza Kosova je na sastanku u četvrtak podržalo ovaj sporazum, te su istovremeno i odredjene radne grupe koje će raditi na detaljima sporazuma.\nRamush Haradinaj, lider Alijanse za budućnost, a koji je inače bio kandidat za premijera ispred opozicionog bloka, kazao je da će ovakav način izgradnje institucija produbiti kriminal i korupciju, te je pozvao je svoje strukture, građane Kosova bez obzira na političke, verske ili etničke razlike, civilno društvo i medije da „ne podležu i ne prihvate zauzimanje države“.\nOn je kazao da je koalicija DSK-DPK jednom već doživela neuspeh tokom vladavine od 2008. do 2010. godine, te da im se isto piše i sada.\n“To je pitanje vremena, ali je katastrofa za zemlju. Kosovo će da nastavi da živi, da se gradi, ali sam očekivao da će se koraci ubrzati. Povratak unazad koštaće Kosovo puno”, kazao je on.\nLider pokreta Samoopredeljenje Albin Kurti kazao je da su poslednjih dana nekontrolisane ambicije i nezasićeni apetiti za mesto premijera uništile saradnju unutar opozicione koalicije. Kurti je naveo da vladanje sa DPK-om znači nastavak agonije za građane Kosova, da nema šanse da se postigne borba protiv korupcije ili da se omekša nezaposlenost ili izvrše reforme u obrazovanju.\n“Kolaboracija Ise Mustafa sa DPK korumpirane će obogatiti još više, kriminalci će biti zaštićeniji, siromašni će postati još jadniji, srednja klasa još siromašnija, obaveštajna služba još snažnija, Mitrovica još više podeljena, a Srbija još više prisutna”, kazao je Kurti.\nDogovor između DSK-a i DPK-a postignut je uz prisustvo predsednice zemlje Atifete Jahjaga i američke ambasadorke na Kosovu Tracey Ann Jacobson. Do ovog sastanka je došlo nakon sednice Glavnog odbora DSK-a na kojoj je odlučeno da njen lider Isa Mustafa ostaje kandidat za mandatara buduće vlade, a da će se razgovori o tome voditi sa celim političkim spektrom.\nOvo je inače bilo u suprotnosti sa sporazumom postizborne opozicione koalicije na Kosovu koja je, stupanjem u koaliciju, htela da spreči još jednu vladu pod Thacijevom upravom. Koalicija u kojoj je bila i Alijansa za budućnost Kosova, Inicijativa za Kosovo i pokret Samoopredeljenje, nakon pet meseca se rastala zbog premijerske stolice koju su želeli i Ramush Haradinaj iz ABK, te potom i Isa Mustafa iz DSK-a.\nMustafa je stupanje u koaliciju sa Thacijevom partijom obrazložio time da su odluka Ustavnog suda i novi kriterijumi onemogućili opozicionoj koaliciji da upravlja zemljom, a koja potom nije bila spremna da se prilagodi novim okolnostima.\nUstavni sud prethodno je odlučio da mesto predsednika Skupštine Kosova pripada samo Thacijevoj partiji, kao partiji sa najviše poslanika, a to je Isu Mustafa ostavilo bez te pozicije, koja je bila predvidjena opozicionim sporazumom, a što ga je kasnije nateralo da traži premijersku stolicu.\nDa bi se nova vlada formirala, najpre je potrebno da se nastavi konstitutivna sednica i izabere predsednik Skupštine. Potom, predsednica Kosova će nominovati mandatara za formiranje vlade koji treba da se izglasa u Skupsstini, za ssta je potreban 61 glas.\nDSK i DPK ukupno broje 67 glasova, a njima će se najverovatnije pridružiti i 20 poslanika iz manjinskih zajednica.


Đorđević: Šta reći o porazu Turske, Amerikanci su i dalje prvi favoriti\nIzvor: B92, 05.Sep.2019, 17:28\nReprezentacija Turske bila je na pragu da napravi najveće iznenađenje turnira i pobedi SAD, ali nije uspela. Taj meč je ukratko analizirao Aleksandar Đorđević.\nAmerikanci su pobedili nakon što je Turska promašila četiri bacanja u završnici meča i time ispustila sigurnu pobedu protiv prvog favorita turnira.\nTurska je posle razočaravajućeg poraza izgubila i naredni meč od Češke, iako je pred njega bila veliki favorit.\n"Turska >> Pročitaj celu vest na sajtu B92 << odigra jednu fantastičnu, istorijsku utakmicu, koju je trebalo da pobedi i verovato bi išla dalje. Šta reći? Jeste iznenađenje što su oni ispali, ali Češka je sa jednim Satoranskim koji se potpuno iskristalisao kao lider te ekipe sigurno tim o kojem, uz Poljsku, treba voditi računa", kazao je Đorđević.\nSelektor "orlova" je pohvalio način na koji je stručni štab Ufuka Saridže spremio meč protiv Amerikanaca.\n"Treba rešiti zonsku odbranu ekipe koja istorijski igra fantastičnu zonsku odbranu. Setite se 2010. godine gde je Turska sa Tanjevićem odigrala, do finala, zonsku odbranu 2-1-2 ili 1-3-1 gde je sve te igrače obučio. Treba rešiti odbranu u koju ekipa veruje, a ta odbrana ne može da se reši ukoliko je lopta stalno u sistemu koji su Amerikanci mislili da mogu da odrade, a to je 1 na 1. Nije funkcionisalo, zona je morala da bude rešena drugačije. Dve-tri lopte ne uđu, a oni isu igrali sve sa spoljnim igračima. Turci su ih namučili, pročitali i šteta što nisu pobedili".\nSelektor je pričao i o reprezentaciji Španije koja, kao i obično, "sporije pali".\n"Čuo sam u avionu trenera Španije, koji je pričao da 'nisu nešto' i da nisu zadovoljni svojojm formom. Ti Španci dosta često umeju da krenu slabije, a onda polako da dižu formu. Vrti im se mnogo oko Rikija Rubija i Ljulja, naravno uz Gasola i braće Ernangomes. Imaju ozbiljnu reprezentaciju", istakao je selektor.\nFuriozna igra Srbije u prva tri meča naterala je "bukmejkere" da joj daju ulogu prvog favorita za osvajanje Mundobasketa, ispred SAD. Selektor ipak i dalje smatra da su Amerikanci favoriti, a kaže da su takve stvari "ne smeju da ih poremete" i da ga "ne dotiču".\n"Sigurno da nam je drago, ali to je samo jedan detalj koji nema nikakve veze i ne sme da nas poremeti. Ni vas (medije prim. aut) ni nas. Te stvari mene ne dotiču, ne bavim se time i verujte mi da nisam znao. Nisam nikada ni listić ispunio, ni kad smo bili klinci. To nije dobro. Oni su najveći favoriti, i dalje. Uz sve ove druge, a onda mi", zaključio je Đorđević.


"Fotografije koje svedoče o našoj ljubavi": bračni par Merendino na početku suočavanja s bolešću\nSam Merendino ovaj svoj projekt opisujekao pokušaj da “humanizuje lice raka”, i kaže da fotografije koje je snimio “prikazuju izazov, teškoće, strah, tugu i usamljenost”.\nAli što je najvažnije od svega, one prikazuju našu ljubav - kaže on.\nNa njima se uočava kako rak sa gorkom neumitnošću pobeđuje, ali i kako ljubav i ljudskost nadilaze bolest i smrt.\nUprkos ogromnoj prisutnosti raka - teško je naći nekoga čiji život na bilo koji način nije dotakao - ovu bolest je često teško humanizovati, teško je zamisliti da se sa njom svakodnevno živi.\n- “Pre nego što smo Džen i ja kroz ovo prošli, ni ja nisam znao kako je to - priča fotograf, koji je najpre nameravao da fotografije pokaže samo prijateljima i porodici.\nTuširanje na plaži\nNaposletku su, međutim, on i supruga odlučili “da se suoče sa realnošću i da ih ponude kao informaciju, svima koji ih žele”.\nOdziv je bio ogroman, a Merendino kaže da način na koji njegove fotografije deluju na ljude - “uče ih skromnosti” - za njega predstavlja “veliku snagu i utehu”, sada, godinu i po dana nakon što je Dženifer preminula.\nPoslednji pozdrav ...\nU najmanju ruku, to čini da se osećam kao da smo iz nečeg užasnog izvukli i nešto pozitivno.”


Referendum na Okinavi "udario šamar" Americi | Skandalozno\nJapan: Referendum na ostrvu Okinava “udario šamar” Americi – VIDEO\nOkinava – foto: Reuters/ Kyodo\nPozivajući se na referendum koji je održan u Okinavi, list ističe da su birači na taj način pokazali svoje nezadovoljstvo američkim vojnim prisustvom na njihovoj teritoriji i navode da će to postati nova glavobolja, kako za centralnu vladu, tako i za američke snage u Japanu.\nStanovnici Japana tvrde da njihovo malo ostrvo nepravedno nosi teret američkog vojnog prisustva u Japanu. Prema rezultatima referenduma, 72,2 odsto birača odbacilo je ideju o izgradnji američke baze u Henoku na severu ostrva Okinava, pri čemu je izlaznost iznosila 52 odsto.\nU početku je izgradnja baze i aerodroma u Henoku smatrana kao mogućnost da se umiri javnost u Okinavi, jer je cilj ove inicijative bio da se premesti baza „Futenma“ u manje naseljenu oblast poluostrva.\nMeđutim, protivnici ovih planova tvrde da nije dovoljno da se samo zatvori baza „Futenma“ i da se prebaci u Henoko. Oni se zalažu za smanjenje broja američkih vojnih objekata na ostrvu.\n„Vašington post“ prenosi da se, sa druge strane, ekolozi žale da će se prilikom izgradnje baze u Henoku uništiti koralni grebeni i stanovišta lamantina.\nKako list zaključuje, rezultati referenduma nisu obavezujući. Međutim, prema rečima guvernera Okinave Denija Tamakija, oni su od izuzetne važnosti. On je već pozvao centralne vlasti da ispitaju svoj stav o premeštanju američke baze u Henoko.\nNa ostrvu Okinava se nalazi najveća američka baza u azijsko-pacifičkoj regiji, sa oko 54 hiljade vojnika. Američke snage ističu da je njihovo prisustvo na ostrvu veoma važno, ne samo za odbranu Japana, nego i za očuvanje mira u regionu.\nBudite prvi sa komentarom na članku "Japan: Referendum na ostrvu Okinava “udario šamar” Americi – VIDEO"


Skupština grada o prvom rebalansu budžeta za 2018.godinu – Radio Televizija Novi Pazar\nSkupština grada o prvom rebalansu budžeta za 2018.godinu\nJuly 2, 2018 July 2, 2018 Katarina Radovic 458 Views\nSkupština grada Novog Pazara na četvrtom redovnom zasedanju, u prisustvu 42 od ukupno 47 odbornika razmatra dnevni red od 45 tačaka. U toku je diskusija po pitanju prvog rebalansa budžeta za 2018.godinu. Prema rečima uvodničara iz Odeljenja za finansije Senada Melajca, budžet grada se ovim rebalansom uvećava za 388 miliona po osnovu projekata za socijalna davanja, naplate taksi po različitim osnovama i promenama u strukturi budžeta.\nNa dnevnom redu su i brojne tačke koje se odnose na izmene i dopune dela plana generalne regulacije u pojedinim delovima grada , zbog realizacije infrastrukturnih projekata.\nBačevac pozvao odbornike da glasaju za rebalans\nŠef Odborničkog kluba “Za evropski Novi Pazar” dr Muamer Bačevac pozvao je odbirnike da glasaju za prvi rebalans kojim se budžet uvecava za skoro 400 miliona. On je kazao da ce sredstva biti usmerena u putnu infrastrukturu, socijalna davanja I sport u gradu koji, kako je kazao Bačevac ima 5 prvoligaša.\nPrimedbe opozicije, koja, prema rečima Bačevca, čini integralni deo vlasti, zapravo pokazuju lošu nameru prema vladajućoj strukturi koja se svim silama zalaže za unapredjenje života gradjana Novog Pazara.\n← Tri zlata za mlade Novopazarce u Kragujevcu\nUslov za prijavu za roditeljski dodatak vakcinisano dete →


četvrtak, 21 Januar 2021 20:20\n- U nekim kantonima doći će do pojeftinjenja ovih proizvoda, ali samo u onima u kojima su većeprodajne ili maloprodajne marže veće od onih koje smo danas usvojili. Naime, u svim kantonima su te marže do sada bile iste ili veće. Koliko će pojeftinjenje iznositi zavisiće od dosadašnje visine ove marže u svakom od kantona posebno. Međutim, kako se radi o proizvodima koji i inače imaju nisku cijenu, ta pojeftinjenja neće biti ekstremna, odnosno biće jako mala, pojasnio je za Oslobođenje ministar trgovine FBiH Zlazan Vujanović.\n- Radi se o tome da marže u kantonima u FBiH nisu ujednačene. Ovom odlukom stavljena je obaveza svim kantonima da donesu svoje odluke o određivanju maksimalnih veleprodajnih i maloprodajnih marži na spomenute proizvode u skladu sa preporukom Vlade FBiH. Osim toga, kako je BiH jedinstven ekonomski prostor, ovom odlukom će visina marži na navedene proizvode biti harmonizovana sa maržama u RS-u. Također, ovom odlukom Vlada FBiH je kantonima stavila obavezu da, putem inspekcijskih organa, kontrolišu i nadgledaju provedbu ove odluke "na terenu". Ukoliko to kantoni ne budu radili, to će onda učiniti vlada putem federalne inspekcije, dodao je Vujanović.


CRNA GORA PRODUŽILA ČLANSTVO U MEĐUNARODNOM SAVJETU ZA MASLINU: Sporazum je stupio na snagu 1. januara 2017. godine i biće na snazi narednih deset godina\nRiječ je o novom Sporazumu koji su krajem prošle godine potpisale i ostale zemlje članice IOC, a koji nasljeđuje međunarodni sporazum o maslinovom ulju i stonim maslinama iz 2005. godine. Sporazum je stupio na snagu 1. januara 2017. godine i biće na snazi narednih deset godina.\nU Sporazumu o maslinovom ulju i stonim maslinama definisani su ciljevi u oblastima standardizacije i istraživanja, uzgoja maslina, dobijanja maslinovog ulja i tehničke saradnje, kao i na planu promocije proizvoda od maslina i razmjene informacija. Takođe, dokument definiše tehničke detalje vezane za funkcionisanje IOC.\nMeđunarodni savjet za maslinu, sa sjedištem u Madridu, jedina je organizacija koja se na svjetskom nivou bavi maslinovim uljem i maslinama. Standardi IOC prihvaćeni su od Evropske komisije, i uvršteni u regulative EU, što je bitno za crnogorske proizvođače, koji se na taj način postepeno prilagođavaju standardima. Našoj zemlji, kao članici IOC od 2007. godine, na raspolaganju su sve novine i dostignuća u ovoj oblasti (naučna, zatim ona koja se odnose na proizvodnju maslinovog ulja i njegovo stavljanje na tržište), preko davanja informacija i statističkih podataka, ali i kroz neposredno učešće u kreiranju istih, kroz predstavnike u Vijeću članova i Savjetodavnom odboru. IOC sprovodi kontinuiranu edukaciju kroz obuke i seminare, koji se finansiraju svake godine za kandidate zemalja članica. Crna Gora je koristila i mogućnosti koje pruža Međunarodni savjet za maslinu u dijelu stipendiranja magistarskih i doktorskih studija u ovoj i srodnim oblastima.\nIZVOR: Vebsajt Ministarstvo poljoprivrede i ruralnog razvoja, 11.01.2017.